
MGA PANUNTUNAN NG ISLAM 



Ang Kahulugan at Diwa ng Islam. 

Ang kahulugan ng Islam ay pagsuko at pagsunod sa 
mga kautusan ng Allah nang walang pagtutol. Ito ang 
tunay na diwa ng Islam. Sa pagsunod sa Allah - (Ang 
Lumikha) at pagtalima sa Kanyang mga kautusan, 
ang Muslim ay nakikiisa sa sandaigdigan na kung 
saan siya nananahanan, sapagka't ang lahat ng bagay 
sa daigdig ay sumusunod sa kautusan ng Allah. 

Isang matibay na katotohanang ang lahat ng bagay sa 
daigdig ay sumusunod sa isang panuntunan at di- 
nababagong batas na kung saan sila sumusunod; ang 
araw, ang buwan, ang mga bituin, ang gabi, ang 
maghapon, ang lupa, ang mga puno, at ang mga 
hayop; ang lahat ay sumusuko sa isang panuntunang 
itinalaga ng Allah sa lahat ng bagay. Maging ang 
mismong tao, kapag isinaalang-alang ang kanyang 
pisikal na pangangatawan, ang kanyang panganga- 
ilangan ng tubig at pagkain, ink, hangin, sinag ng 
araw, pahinga o tulog, makikitang siya ay sumusuko 
sa isang batas na kung saan siya ay walang pagpi- 
pilian katulad ng ibang nilalang. 



l 



Ang malawak na batas na ito na kung saan sumusuko 
ang lahat ng bagay ay itinakda ng Allah - ang Kataas- 
taasang Hari, na kung Kanino nabibilang ang 
paglikha at paghahari. Ang lahat sa sanlibutan 
maging ang nasa langit at lupa ay sumusuko nang 
kusa sa Lumikha, ang tanging Haring kayang gawin 
ang bawa't naisin. 

Sa dahilang ang kahulugan ng Islam ay pagsuko at 
pagsunod nang walang pagtutol, ang Islam sa 
ganitong pananaw ay siyang pananampalataya ng 
sandaigdigan. Ang tao, sa kahulugan nito, ay hindi 
naiiba sa ibang mga nilikha. Ang Allah, na siyang 
lumikha at tagapanustos, ay nagbigay sa tao ng 
kalayaang pumili. Ipinakita sa tao ang landas ng 
patnubay at landas ng pagkaligaw sa pamamagitan ng 
mga Sugo na Kanyang ipinadala sa sangkatauhan sa 
mga nakaraang panahon; at ang huli sa kanila ay si 
Propeta Muhammad(saws) 1 . Magkagayon, sinumang 
kusang-loob na tumahak o pumili sa landas ng 
patnubay at tupdin ang mga tungkuling itinakda sa 



1 SAWS - Sallallahu Alaihi Wasallam (Nawa'y itampok ng Allah ang pagbanggit 
sa kanya at iligtas siya sa anumang pagkukulang { imperfection} at pangalagaan 
siya sa anumang masama). 

kanya, at umiwas sa mga ipinagbabawal, siya ay 
magiging tunay na Muslim. At sinumang pumili sa 
pagtahak sa ligaw na landas, nagpapabaya sa mga 
gawaing pagsamba, at gumagawa ng mga ipinag- 
babawal, magkagayon siya ay isang di-nananam- 
palataya. Bawa't isa sa kanila ay tatanggap ng 
paglilitis sa Takdang Araw na makakaharap niya ang 
kanyang Rubb 2 , kapag ang talaan ng kanyang mga 
gawa ay ilalantad. 

Ang Allah ay nagsabi: 

"Kqya 't sinumang gumawa ng mabuti na katimbang 
ng langgam ay makikita ito, at sinumang gumawa ng 
masama na katimbang ng langgam ay makikita 
ito."(Qur'an 99:7-8) 

Sa mga biyayang ipinagkaloob ng Allah sa tao, ang 
kalayaang pumili ay isa sa mga pinakadakila. Pagka- 
tapos ipamahala sa kanya ang kalupaan, ang dagat, 
ang gabi at araw, ipinag-utos ng Allah sa tao na 
sambahin lamang Siya. At ipinagbawal sa kanya ang 
pagbibigay katambal sa Kanya. Bilang kabayaran, 



2 Rubb - Isa sa mga pangalan (katangian) ng Allah na nangangahuhigan ng: Ang 
Tagapaglikha, Ang Tagatustos, Ang Nagbibigay Biyaya, Ang Tanging Panginoon. 

ipinangako naman sa kanya ang masaganang 
gantimpala sa kanyang pagsunod. Ang ilan sa mga 
pangakong gantimpala ay ang mga sumusunod: 

1. ) Pagpapahintulot sa tao na makinabang sa mga 

Tanda (nilikha) ng Allah na nangagkalat sa 
buong sandaigdigan. At ito ay nagpapatunay sa 
katotohanang ang Allah ay siyang tanging tunay 
na Diyos na nararapat sambahin. 

2. ) Ang kakayahang mamuhay nang malaya sa 

mundong ito, at gawing malinis ang kanyang 
pamumuhay. Ang Propeta (saws) ay nagsabi: 
"Kay inam ng pamumuhay ng isang nananam- 
palataya. Ang lahat ng kanyang pamumuhay ay 
nagdudulot ng kabutihan. Kung nasa mabuting 
kalagayan, siya ay nagpapakita ng pasasalamat 
sa Allah at ang ganitong reaksiyon ay mabuti 
para sa kanya. At kung nakararanas ng 
pagsubok, ito'y kanyang pinagtitiisan, at ito 
naman ay mabuti para sa kanya. Angkop 
lamang ito sa isang nananampalataya. " 

Nababatid ng nananampalataya na ang kanyang 
tungkulin dito sa mundo ay sumamba lamang sa 

Allah. Nilikha ng Allah ang tao at Jinn 3 upang 
sumamba lam ang sa Kanya. Walang pangangailangan 
ang Allah mula sa kanila, ni hindi Siya humihingi 
ng anuman mula sa kanila, bagkus Siya ang 
Tagapanustos, ang Makapangyarihan. 

Nalalaman din ng isang nananampalataya na maka- 
kaharap niya ang Allah sa Araw ng Paglilitis. Batid 
din niya na siya'y lumitaw sa mundo sa pamamagitan 
ng Salita ng Allah na lumikha sa kanya, pinagyaman 
at iginawad sa kanya ang Kanyang mga Biyaya; 
nakikita man o hindi; at inilagay sa kanyang 
pamamahala ang lahat ng iba pang nilikha para sa 
kanya. Ang Allah ay nagsabi: 

"Hindi ba ninyo nakikitang isinailalim (ipinamahala) 
sa inyo hung ano ang nasa mga kalawakan at kung 
ano ang nasa daigdig; at iginawad Niya sa inyo nang 
masagana ang Kanyang biyaya maging ito ay 
nakikita (nakalantad) o nakatago ". (Qur 'an 31:20) 



3 bang uri ng nilikha ng Allah na hindi nakikita ng tao sa likas nilang anyo. Sila 
ay may pananagutan din sa kanilang mga gawa. 

At sinabi ng Allah: 

"Ang Allah ay Siyang lumikha ng baka para sa inyo 
upang inyong masakyan ang iba at kainin ang karne 
ng iba sa kanila. " (Qur 'an 40: 79) 

"Ang Allah ay Siyang lumikha ng mga kalangitan at 
kalupaan, na Siyang nagpatulo ng tubig mula sa 
kalawakan, at nagbigay ng mga prutas bilang 
panustos sa inyo; at Kanyang ginawang kapaki- 
paJdnabang sa inyo ang mga barko upang madaling 
maglayag sa pamamagitan ng Kanyang pahintulot, 
at Kanyang ginawa ang mga sapa para sa inyong 
kapakinabangan. " (Qur 'an 14:32) 

At ang Allah ay nagsabi: 

"Hindi ba ninyo nakikitang ipinamahala sa inyo ang 
lahat ng bagay sa daigdig? " (Qur 'an 22:65) 

3.) Batid ng Muslim na ang kanyang buhay sa 
mundong ito ay hindi habang panahon bagkus 
ito'y pansamantala lam ang tungo sa walang- 
hanggang buhay, at isang himpilan na kung saan 
nakahanda ang mga panustos na kailangan niya 

sa isang paligsahang kanyang gagampanan upang 
makamit ang kasiyahan ng Allah. 

Kaya naman, ikinasisiya ng Muslim ang anumang 
uri ng panustos na nakalaan sa kanya sa 
mundong ito dahil batid niyang ang panustos na 
ito ay panandaliang bagay lam ang 

4.) Matatamo ng nananampalataya ang kasiyahan ng 
Allah sa Araw ng Paghuhukom, ang tanging 
paraan upang makapasok sa Jarmah (Paraiso) at 
matakasan ang Apoy. 

Ang Allah ay nagsabi: 

"Sinumang inilayo sa Apoy, at ipinasok sa Jannah 
(Paraiso) ay tunay na nakamit ang tagumpay, at ang 
buhay sa mundong ito ay isang mapanlinlang-aliw 
lamang". (Qur' an 3:158) 

Matapos ang maikling paunang salitang ito, maaaring 
nais ninyong malaman nang higit pa ang Islam - ang 
tanging relihiyong tatanggapin ng Allah. Ang 
relihiyon sa paningin ng Allah ay Islam: 

"Sinumang maghangad ng relihiyon bukod sa Islam, 
ito ay hindi tatanggapin sa kanya; at sa kabilang 
buhay isa siya sa mga talunan. " 
(Qur'an 3:85) 

Ano ang paraan upang malaman ang mga 
Kautusan ng Allah at Kanyang mga Batas? 

Kahit gaano pa kalakas ang kakayahan, pang-unawa 
o talinong iginawad sa tao, hindi niya kailanman 
malalaman ang mga itinakdang batas ng Allah, at ang 
Kanyang mga panuntunan, mga kautusan, o ipinag- 
babawal kahit gamitin pa niya ang mga naturang 
katangian. Kung ang tao ay hindi nababatid ang nasa 
isip ng iba maliban lamang kung sabihin ng huli ang 
kanyang iniisip, papaano pa kaya malalaman niya 
ang layunin ng Allah - ang Lumikha ng sanlibutan? 
Samakatuwid, hindi makakayanan ng sinuman na 
gumawa ng mga batas para sa mga nilikha maliban 
lamang sa kanilang Tagapaglikha, ang Isang naka- 
babatid kung ano ang nasa kanilang kaisipan, kung 
ano ang makabubuti sa kanila at kung ano ang tama 
nilang kalalagyan sa kasalukuyan at sa hinaharap. 

Tanging sa pamamagitan lamang ng mga banal na 
kapahayagan na ibinigay ng mga Sugo sa tao na 
nagpaliwanag sa mga layunin ng Allah at ang mga 
pamamaraan kung paano makamit ang kasiyahan ng 
Allah. Ang huli sa mga Sugong ito ay si Muhammad 
(saws) ang anak ni Abdullah mula sa angkan ng 
Hashimite. 

PAGKILALA SA MGA SUGO 

Inyong nalaman na ang mga Sugo ay mga taong may 
tungkuling iparating ang mga Batas at Kautusan ng 
Allah. Ano ang mga pamamaraan upang makilala ang 
mga Sugo at malaman ang mga katibayan ng 
kanilang pagiging tunay na Sugo? 

Mga Katibayan ng Pagkatotoo ng mga Sugo 

Sa sandaling magkaroon ng katibayan, nararapat 
lamang kilalanin ang kanilang pagka-Propeta. Ang 
ilan sa mga katibayan upang patunayan ang kanilang 
pagiging Sugo ay: 

1 .) Hindi nila hinahangad ang anumang bagay para sa 
sariling kapakanan, bagkus hinahangad ang mga 
bagay para sa kapakanan ng mamamayan sa 

pamamagitan ng pagbibigay-babala sa tao laban 
sa anumang maaaring makapagbigay pinsala sa 
kanila. 

2. ) Ang mga sinabi ng mga Propeta sa tao tungkol sa 

di-nakikitang daigdig, walang sinumang maka- 
lirip nito sa pamamagitan ng kanilang talino. 
Magkagayunma'y laging nagpapatunay ang mga 
aktual na nangyayari tungkol sa kanilang mga 
tinuran. 

3. ) Ang bawa't Sugo ay ginawaran ng mahimalang 

tanda na hindi kayang tularan o pasubalian ng 
tao. Si Nuh (Noah), bilang halimbawa, ay 
hinamon ang kanyang lahi na patayin siya, 
subali't hindi nila ito kayang gawin, kahit pa man 
din siya ay nakahalubilo nila nang walang bantay 
at siya'y napaligiran ng poot ng mga di- 
nananampalataya. Gayundin ang angkan ni 
Ibrahim (Abraham) at ni Hud, sila ay hindi nila 
kayang saktan. Tinulungan ng Allah, Ang 
Kataas-taasan, si Musa (Moises) na gawing ahas 
ang kanyang tungkod sa anumang oras na nais ni 
Musa. Samantalang si Issa (Jesus) ay pinagaling 
ang bulag at ketongin at binuhay ang patay sa 
pahintulot ng Allah. Si Muhammad (saws) ay 

tinanggap ang dakilang Quran. Kung isaalang- 
alang na siya ay hindi nakapag-aral at hindi 
kailanman sumailalim sa pagtuturo ninuman, 
magkagayon ma'y hindi nakayanan ng kanyang 
angkan na gumawa ng isang aklat na katulad ng 
Qur 'an sa kabuuan nito, ni hindi sila nakasulat 
ng sampung kabanatang katulad nito. At sa 
dakong huli, hinamon sila ng Allah na gumawa 
kahit isang kabanata na lamang katulad ng alin 
man sa Qur 'an, subali't hindi nila kaya ang 
hamong ito. Kailanman ay hindi nila magagawa 
ito. Ang Allah ay nagsabi: 

"Kung ang sangkatauhan at Jinn ay magkatipon- 
tipon upang gumawa ng katulad nitong Qur 'an, 
hindi nila makakayanang gawin ito - kahit 
magtulungan pa sila sa isa't - isa". (Qur 'an 
17:88) 

Nagpadala ang Allah ng Sugo sa bawa't bansa, at 
Kanyang ginawaran ng himala na angkop sa kali- 
kasan ng kanyang lahi. At sa dahilang nagpadala ang 
Allah ng Sugo nang may mensahe ukol sa tanging 
bansa at sa dahilang ang mga mensahe ay hindi mga 
pinal o permanente, ang mga mensaheng ito ay 

nawala 6 kumupas kaalinsabay ng pagpanaw ng mga 
lahing kung kanino ito ipinadala. Subali't ang 
mensaheng ipinadala kay Propeta Muhammad (saws) 
ay panghuli at walang-hanggan. Ang mga himala ng 
mga naunang Sugo ay pangkaraniwan nang likas na 
makalupa. Datapwa't, ang Qur'an ay isang pang- 
kaisipan at pang-agham na himala, kaya naman ito ay 
akma sa talino ng tao sa lahat ng panahon. 

Ngayong nabatid ang mga paraan upang makilala ang 
Deen (pamamaraan ng buhay) ng Allah - ang Islam, - 
anong Islam naman ang tinatanggap ng Allah at kung 
ano ang Kanyang tatanggapin mula sa Kanyang mga 
alipin? Pag-aralan nating masinsinan ang detalye ng 
Islam. Katulad nang inyong natunghayan, ang 
kahulugan ng Islam ay pagsuko sa kalooban ng Allah 
nang may pagkamasunurin. Ang kahulugan nito ay 
pagsamba sa Allah lamang, na hindi nagbibigay ng 
katambal sa Kanya. Ang Islam ay kinapapalooban 
ng mga rituwal at gawa na ginagampanan ng tao 
dahil sa pagsunod sa Allah. Ito ay naaayon sa mga 
mensahe ng mga Sugo - ang huli sa kanila ay si 
Propeta Muhammad (saws). Ang mga batas at 
panuntunan ni Propeta Muhammad (saws) ay 
nagbigay-wakas sa mga naunang banal na batas. Ang 

anumang batas na sumasalungat sa kanyang batas ay 
walang-saysay sapagka't sumasalungat ito sa pang- 
wakas at permanenteng batas ng Allah. 

Aug mga ritwal na ito ay nagpapakita ng Eeman 
(pananampalataya) sa puso ng nananampalataya, 
sapagka't anuman ang nababatay sa pananampalataya 
at katiyakan maging lantad man o lihim, ay tunay na 
Deen (pananalig) sa Islam. Ang Islam ay siyang 
paraan upang makamit ng tao ang kasiyahan ng 
kanyang Rubb - ang kanyang Tagapaglikha. Ito rin 
ang paraan ng kaligtasan na magpapalaya kaninuman 
mula sa kaparusahan sa Araw ng Pagbabangong- 
muli. 

ANG ISLAM AY BATAY SA LEMANG HALIGI 

1. Ang Pagpapahayag ng Pananampalataya: La 
lllaha Illallaah wa Muhammadan Rasullullaah 
(Walang tunay na diyos na dapat sambahin 
maliban sa Allah, at si Muhammad ay Sugo ng 
Allah) 

Ang pangangailangan ng pagsaksing ito ay ang 
pagsuko at pagpapahayag na ang Allah ay bukod 

tanging tunay na Diyos, na ang lahat ng ibang 
sinasamba ay mga huwad na walang kakayahang 
magbigay pinsala o kabutihan, at sila'y walang 
karapatang sambahin. 

Ang Allah ay Siyang Hari na may layang pairalin 
ang takbo ng sanlibutan. Ang tao ay nararapat 
mamahala ayon lamang sa mga takdang batas at 
kautusan ng Allah. 

Nararapat lamang sumangguni ang tao sa Aklat ng 
Allah tungkol sa kanilang hidwaan at takbo ng 
kanilang pamumuhay. Maliban sa mga batas ng 
Allah, anumang pagpapasiyang nauukol sa batas 
ay batay sa kamangmangan na nagdudulot ng 
pang-aapi at pagkaligaw. Ang lahat ng 
pinahihintulutang mga gawaing pagsamba ay nara- 
rapat na ialay lamang sa Allah. 

Ang ilan sa mga kinakailangan sa Pagpapahayag 
ng Pananampalataya ay ang pagbabawal sa 
sinumang magpatirapa o yumuko sa kaninuman o 
manalangin sa iba upang matamo ang kanyang 
pangangailangan - sapagka't tanging ang Allah 
lamang ang may kakayahang magbigay sa panga- 
ngailangan ngtao. 

Hinggil naman sa mga kinakailangan sa 
pagpapahayag: Muhammadan Rasullullaah (Si 
Muhammad ay Sugo ng Allah), ito ay nanganga- 
ilangan ng pagtanggap na si Muhammad ay tunay 
na Sugo ng Allah. Ang pagpapahayag na ito ay 
pagtanggap sa kanyang pagkamatapat at perpekto 
sa lahat ng bagay na kanyang sinabi tungkol sa 
Allah - (Ang Dakila), maging tungkol sa nakaraan, 
sa hinaharap at sa di-nakikita. Sapagka't lahat ng 
kanyang sinabi ay mga pahayag mula sa Allah. 

Isang tungkulin na dapat tupdin ang kanyang 
kautusan at umiwas sa kanyang mga ipinagba- 
bawal, sapagka't ang pagsunod sa kanya ay tunay 
na pagsunod sa Allah. Ang Propeta (saws) ay 
isinugo ng Allah upang ipahayag ang Kanyang 
mensahe - batas at kautusan. Kaya naman, hindi 
pinahihintulutang suwayin ang Sugo (saws) 
sapagka't ang pagsuway sa kanya ay nanganga- 
hulugan ng pagsuway sa Allah. 

2. As-Salaah 



Ang Salaah (pagdarasal) ay pangalawang haligi 
ng Islam. Ito ay nagsisimula sa pagpapadalisay ng 
katawan at nagwawakas sa pagpapadalisay ng 
kaluluwa. Ginagampanan ito nang limang ulit sa 
loob ng maghapon at magdamag. Maituturing 
ang Salaah bilang pagpapalakas na sadyang 
kailangan ng tao sa mga sandaling nakakalimot 
siya sa kanyang Rubb. Upang ibalik muli ang 
kasunduan sa kanyang Rubb, ang unaftg gagawin 
ng tao bilang simula ng kanyang araw ay ang 
pagdarasal. Ang unang pagdarasal sa maghapon 
ay nagsisimula sa bukang-liwayway at winawa- 
kasan sa paglubog ng araw. 

Sa pagtatrabaho sa unang kalahati ng maghapon, 
ang pagkalimot ay kadalasang nangyayari sa tao. 
Kaya naman ang pagdarasal ng Duhur, (ilang 
sandali matapos ang tanghaling tapat) ay darating, 
na kung saan ang Muslim ay muling magpapa- 
kadalisay, at ibalik na muli ang ugnayan sa 
kanyang Rubb upang humingi ng tulong, habag at 
tagumpay sa buong buhay, at patawad sa kabilang 
buhay upang linisin ang kanyang kasalanan at 

pagkakamali. Sa ganito ginagampanan ng tao ang 
pagdarasal mula sa isa hanggang sa panglima 
hanggang sa makaharap niya ang kanyang Rubb. 

Ang Sugo ay nagsabi: 

"Isaalang-alang ang dumadaloy na batis sa 
Inyong pintuan (tarangkahan) na kung saan kayo 
ay naliligo ng limang ulit maghapon. May 
matitira pa kayang dumi sa katawan? Sila ay 
sumagot, 'tiyak na wala na\ Siya'y 
nagsabi: 'Gqyundin ang limang ulit na pagdarasal 
na sa pamamagitan nito 'y nililinis ng Allah ang 
kasalanan \ " 

Ang pagdarasal sa loob ng Masjid ay nagpapanatili 
ng malakas na ugnayan sa isa't isa sa kalagayang 
pagkakapatiran, at ito ay nagpapaunlad ng pag- 
mamahal at habag. Ang pagdarasal ay naglalayo sa 
tao mula sa malalaswa at masasamang gawain. 
Tumutulong din ito sa isang alipin 4 sa pang-araw- 
araw niyang pamumuhay. 



4 Alipin: Sinumang sumusuko at tumatalima sa kalooban ng Allah nang walang 
pagtutol ay masasabing alipin ng kanyang tagapaglikha. 

Ang Allah ay nagsabi: 

"At hanapin ang tulong (ng Allah) sa pamamagitan 
ngpagtitiis at pagdarasal " (Qur 'an - 2:45) 

3. As-Zakat: 

Ang Zakat aypangatlong haligi ng Islam. Ito ay 
isang pinansiyal na gawaing pagsamba na itinakda 
sa natitirang tangang kayamanan sa isang taon. 
May itinakdang bahagi sa bawa't yaman o ari- 
arian na dapat ipamigay sa mga mahihirap upang 
matulungan sila sa kanilang pangangailangan. 
Isinasakatuparan ng Zakat ang pangangailangan 
ng mahihirap, pinadadalisay nito ang nagbibigay 
mula sa pagiging sakim - isang likas na ugali ng 
tao. 

Ang Allah ay nagsabi: 

"At inyong minamahal ang yaman nang nag- 
uumapaw na pagmamahal " (Qur 'an - 89:20) 

Ang Zakat ay nagpapalawig ng yaman at 
dinadagdagan ang Barakat (kasaganaan at tuloy- 

tuloy na kabutihan) nito. Ang Propeta (saws) ay 
nagsabi: 44 Ang kawanggawa ay hindi kailanman 
babawasan ang yaman, bagkus pinag-iibayo pa 
ito" 

Kaya ang Zakat ay isang paraan upang palawigin 
ang yaman, pinadadalisay ang kaluluwa laban sa 
pagiging gahaman, ganid at pagkamaramot. 
Nagpapakita ito ng tungkulin sa kapuwa Muslim - 
na ang mayayaman ay nakikiramay sa mga 
mahihirap at ang mahihirap ay minamahal ang 
mga mayayaman. 

Higit sa lahat, ang Zakat ay isang gawaing 
pagsamba na iniaalay sa Allah, isang pagtupad sa 
Kanyang kautusan at isang paraan upang makamit 
ang Kanyang kasiyahan. 

4. As-Siyqm: 

Ang As-Siyam (pag-aayuno) tuwing buwan ng 
Ramadan ay ang pang-apat na haligi ng Islam Sa 
pamamagitan ng pag-aayuno, ang lahat ng bahagi 
ng pagsamba ay nagkasama-sama. 

Pinalalakas nito ang diwa ng pagsunod at ang 
pagnanais na tumupad. Ang pag-aayuno ay isang 
gawaing pagsamba at isang pamamaraan upang 
ilapit ang tao sa Allah, gawing pino ang pag-aasal, 
pagpipigil sa sarili, at iniwawasto ang pag-uugali. 
Ito ay isa ring paraan upang panatilihin ang takot 
sa Allah. Ang Allah ay nagsabi: 

"O kayong nananampalataya, ang pag-aayuno ay 
ipinag-uutos sa inyo katulad ng ipinag-utos sa 
mga nauna sa inyo upang makamit ninyo ang 
pagkamaka-Diyos. " (Quran - 2:183) 

Ang pag-aayuno ay ipinag-utos din sa mga 
naunang mga tao bilang pagpapakadalisay at 
tulong laban sa kahirapan sa buhay, sapagka't ang 
pag-aayuno ay nangangailangan ng pagtitiis, at ang 
pagtitiis ay isa sa mga malakas na paraan upang 
makamit ang kaligayahan sa kabilang buhay. 

Ang Allah ay nagsabi: 



"At hanapin ang tulong (ng Allah) sa pamama- 
gitan ng pagtitiis at pagdarasal. " (Qur 'an - 2:45) 



5. Hajj: 



Ang Hajj ay siyang panlimang haligi ng Islam. 
Ang layunin nito ay katulad din ng ibang haligi 
ng Islam. Ang Hajj ay nagtuturo ng pagpipigil sa 
sarili, pagtitiis, pagbata sa gutom, pagtitiis sa 
kahirapan ng paglalakbay, iniiwan (pansamantala) 
ang pamilya at ibang makamundong bagay. 
Katulad ng Zakat, ang Hajj ay may bahaging 
pananalapi. Kaalinsabay ng pagdarasal, may 
bahagi din itong pisikal katulad ng Tawaf (pag- 
ikot sa Ka'aba ng pitong ulit), Saee 5 at paglipat- 
lipat sa iba't-ibang pook na kung saan ginagam- 
panan an^ mga ritwal ng Hajj. Bahagi rin nito ay 
Talbiyah , Dhikr 1 at iba pa. Kaya ang Hajj ay 
kinabibilangan ng gawaing pagsamba kasama ang 



5 Saee ay ang pitong ulit na pabalik-balik na pagpunta sa dalawang bulubun- 
duking As-Safa at Marwah. 

6 Talbiya ay pagbigkas ng Labaik-Allahumma, atbp. (Narito ako, O Allah, narito 
ako. Narito ako upang ipahayag na wala Kang katambal, atbp.) 

7 Dhikr ay paggunita sa Allah, isang gawaing pagsamba. 

pinansiyal, pisikal at ang mga bahaging may 
kinalaman sa pagdarasal. Kagaya ng pagdarasal 
nang sama-sama (kongregasyon), ang Hajj ay isa 
ring okasyong pinagtipon-tipon ang mga Muslim 
sa isang lugar at panahon na may isa pang 
katangian. Ang lahat ng Muslim ay may 
magkatulad na kasuotan kahit ano pa ang 
pagkakaiba ng lahi, bansa, wika, o uri. Ang Hajj, 
sa pangkalahatang pananaw nito, ay isang pagti- 
tipong kinabibilangan ng lahat ng pangkat ng 
Muslim na nanggaling sa iba't ibang bansa at lahi 
upang dumalo sa isang malaking makabuluhang 
pagtitipon. Ang Sugo ng Allah, (saws) ay 
nagbigay ng kanyang talumpati sa pook ng Arafat 
upang ipahayag sa mga Muslim ang mensaheng 
mula sa kanyang Rubb, tumawag sa Kanya na 
maging kanyang saksi na tunay ngang ipinahayag 
niya ang Mensahe. Mayroong pinakamahusay na 
halimbawa ang mga Muslim sa katauhan ni 
Propeta Muhammad (saws). Isinasagawa ang Hajj 
bilang pagsunod sa kautusan ng Allah. 

Nang matapos ni Ibrahim (Abraham) ang pagta- 
tayo ng Ka'bah, siya'y inutusan ng Allah na 



tawagan ang tao na isagawa ang Hajj. Ang Allah 
ay nagsabi: 

"At ipahayag sa tao ang Hajj (pilgrimahej Sila y 
darating sa iyo na nakayapak at sakay ng bawa 7 
kamelyo mula sa iba 7 ibang malalayong pook. " 
(Quran 22:27) 

Sinumang Muslim na ginagampanan ang limang 
haligi ng Islam nang may paniniwalang ang Allah 
ay kanyang Rubb, Islam ang kanyang pananam- 
palataya, si Muhammad ang kanyang Propeta at 
Sugo, at namatay na pinanghahawakan ang 
paniniwalang ito - makakamit niya ang minimit- 
hing kasiyahan ng Allah, at ang pagpasok sa 
Jannah (Paraiso). Subali't ang sinumang tumupad 
sa mga haligi ng Islam nang walang pana- 
nampalataya, hindi ito makakatulong sa kanya, at 
hindi ito nakapaglalayo sa kanya sa parusang 
ipinangako ng Rubb kahit pa man din siya ay 
mukhang Muslim sa paningin ng tao. 

ANG MGA HALIGI NG EEMAN (PANANAM- 
PALATAYA) 



Katulad ng naturan sa mga naunang pahina, ang 
unang haligi ng Eeman ay ang pagsaksi o 
pagpapahayag: La Illaha Illallaah wa Muhammadan 
Rasullullaah (Walang tunay na diyos na dapat 
sambahin maliban sa Allah, at si Muhammad ay 
Sugo ng Allah). Ang pangalawang bahagi ng 
pagsaksing ito ay nangangailangan ng pagpapatunay 
sa katotohanang siya, si Propeta Muhammad (saws), 
ay isinugo ng Allah sa lahat ng tao, at kinakailangang 
patotohanan ang katapatan ng lahat ng kanyang 
binanggit, sundin siya at iwasan ang kanyang 
ipinagbabawal. 

Ang pangunahin sa kanyang ipinag-uutos ay ang 
paniniwala sa Allah, sa Kanyang mga Angel, sa 
Kanyang mga Aklat, sa Kanyang mga Sugo, sa 
Huling Araw at sa Qadar. 

1. Ang Paniniwala sa Allah: 

Ang matatag na paniniwalang ang Allah ay 
malaya sa anumang kakulangan at Siya ay walang 
kailangan sa Kanyang mga nilikha. Ang Allah ay 

hindi ipinanganak at hindi rin nagka-anak. Siya 
ay sadyang malayo sa pagkakaroon ng asawa o 
anak. Nasa Kanya ang lahat ng katangiang sakdal. 

Kailangang paniwalaang ang Allah ay laging 
buhay, hindi kailanman nabibilang sa mga 
nagwawakas o naglalaho o namamatay. Siya ay 
laging may kamalayan sa lahat. Siya ang 
nagmamay-ari ng lahat. Dapat din nating pani- 
walaan na ang Allah ay bukod tangi at nag-iisa, 
walang katambal sa Ruboobiyah (pagka- 
Panginoon), sa Kanyang kabanalan, at walang 
sinumang maaaring makibahagi sa Kanyang mga 
pangalan at katangian. Tinatanggap lamang Niya 
ang tuwirang pagsamba sa Kanya. Walang 
anuman o sinuman sa Kanyang mga nilikha ang 
dapat tawagin (intermediaries) upang iparating 
ang pagsamba sa Kanya. (Halimbawa: ang pag- 
tawag at pagsamba sa mga santo, santa, propeta, 
atbp ). Tangan ng Allah ang panustos, buhay at 
kamatayan, pinsala at biyaya. Dinig Niya ang 
mga panalangin, tinutugon Niya ang mga 
nagsusumamo sa Kanya ng tulong. Ang lahat ng 
nilikha ay lagi nang kailangan Siya; habang Siya 
nam an ay walang kailangan mula kaninuman. 

Ang paniniwala sa lahat na ito ay nagdudulot sa 
tao na umasa lamang sa tulong ng Allah at 
matakot lamang sa Kanya, dumulog sa Kanya na 
hindi na kailangan pang dumaan pa ng taga- 
pamagitan (intermediaries). Ang mga nilikha ng 
Allah ay walang kakayahang tumulong malibang 
pahintulutan ng Allah, ni hindi sila makapagbigay 
pineal a malibang pahintulutan ng Allah. 

Ang pagsasabi ng iba na may maaaring mama- 
gitan, at dinadalaw ang mga libingan ng mga ito 
upang humingi ng tulong sa kanila, at tinatawag 
silang Awliya (mga paborito ng Allah) ay hindi 
lamang mga huwad na pag-aangkin kundi isang 
Shirk (pagbibigay katambal sa Allah-ang Laging 
Buhay, ang Makapangyarihan at Nakababatid ng 
lahat). 

2. Paniniwala sa mga Anghel: 

Ang mga Anghel ay bahagi ng di-nakikitang 
daigdig na ipinahayag ng Allah sa Kanyang Sugo 
na si Muhammad (saws). Ang mga Anghel ay 
mararangal na alipin ng Allah. Ang Allah ay 
nagsabi: 

"Hindi sila naghihimagsik laban sa Kanyang mga 
kautusan, at kanilang ginagampanan nang 
lubusan hung ano ang ipinag-uutos sa kanila " 
(Qur 'an- 66:6) 

Nilikha ng Allah ang mga Anghel upang 
sambahin Siya, at binigyan ng mga tungkuling 
ginagampanan nang matapat katulad ng sinabi ng 
Allah sa Qur 'an upang pabulaanan ang huwad na 
paniniwala ng ibang tao na ang mga Anghel ay 
mga tagapamagitan at mga anak ng Allah. 

Sa dahilang nararapat maniwala sa pagkakaroon 
ng mga Anghel, nararapat ding maniwala sa 
ipinahayag ng Allah at sa sinabi ni Muhammad 
(saws) tungkol sa kanila. Isa sa kanila ay si 
Anghel Jibril (Gabriel), ang nagdala ng Pahayag 
sa mga Sugo ng Allah. 

Kabilang sa mga Anghel ay mga tagatala ng mga 
gawa ng tao na ilalahad sa kanila sa Araw ng 
Pagbabangong-Muli. Sa Araw na makikita ng tao 
ang talaan ng kanyang mga gawa at hindi 
mapapasubalian o maitatatwa ang nilalaman nito. 
At kapag may magtatatwa sa anumang kanyang 

gawa, ang sarili niyang katawan, (kamay, mata, 
paa, bibig atbp.) ang sasaksi laban sa kanya. 

3. Paniniwala sa mga Banal na Kasulatan: 

Ang paniniwala sa mga Banal na Aklat ay isa sa 
mga haligi ng pananampalataya. Kinakailangang 
paniwalaan ang mga ito bilang mga ipinahayag at 
ipinadala ng Allah. Ang paniniwala sa mga 
kapahayagan ay may dalawang antas:pangka- 
lahatan at partikular. Ang pangkalahatan ay pani- 
niwala sa lahat ng mga kapahayagang ipinadala 
noon sa alinmang Sugo ng Allah; maging kilala sa 
pangalan o hindi. Sa partikular na paniniwala 
nam an, kailangan tayong maniwala sa lahat ng 
kapahayagang binabanggit sa Qur'an. Ang mga 
ito ay lima: 

1 . Ang Qur 'an, ang aklat na ipinadala kay 

Muhammad (saws). 

2. Ang Tawrat (Torah), na ipinadala kay Musa 

(Moises). 

3. Ang Injeel (Ebanghelyo) na ipinadala kay Isa 

(Hesus). 

4. Ang Zaboor (Salmo) na ipinadala kay Dawood 

(David). 

5. Ang Suhof (Kalatas) na ipinadala kay Ibrahim 

(Abraham). 

Batid natin na kinakailangang maniwala sa mga 
naturang Aklat. Subali't kailangang bang mani- 
wala sa mga Aklat na nakakalat sa ngayon? 
Magkatulad ba ang mga nakikitang Aklat ngayon 
sa mga kapahayagang ipinadala noon sa mga 
Propeta ng Allah? Ito ay mga pangkalahatang 
katanungan. Bagama't ang mga naturang Aklat sa 
ngayon na nauna sa Qur'an ay maaaring 
kinapapalooban ng ilang bahagi ng mga orihinal 
na teksto, ang mga ito ay hindi na mapapanaligan 
dahil sa mga sumusunod: 

1. Ang mga orihinal na teksto ng mga naturang 
mga Aklat ay wala na sa ngayon. Ang tanging 
nalalabi sa ngayon ay mga salin lamang na 
kinapapalooban ng mga kuro-kuro ng tagasalin, 
at ang mga pagpapaliwanag nila ay naihalo. 

2. Ang mga orihinal na teksto ng mga naturang 
Aklat ay hindi naisulat sa panahon ng Propeta, 



bagkus naisulat mga ilang daang taon matapos 
ang kanilang panahon. Ito ay tinipon mula sa 
mga ulat ng mga tagasunod ng Sugo katulad 
ng nangyari sa Ebanghelyo (ni Hesus) Ang 
orihinal na teksto mismo ay nawala, at tini- 
pong muli, mula sa mga salaysay at kuwento 
atbp. Gayundin ang nangyari sa Torah (ni 
Moises). 

3. Ang mga naunang Aklat ay hindi isinulat para 
sa kabuuang sangkatauhan, bagkus ang bawa't 
Aklat ay ipinadala sa partikular na bansa o 
lahi, sapagka't ang banal na Mensahe ay hindi 
pa lubusan sa mga panahong iyon. 

4. Ang mga wika ng kasulatan ay binago o 
naging lipas na. Kahit man nanatili pa sa 
ngayon ang orihinal na kasulatan, hindi 
malayong wala ng taong maaaring makabasa 
sa wikang ginamit. Samakatuwid, walang 
katuturan ang Aklat kung hindi nam an 
maintindihan ang teksto nito. 

Sa teksto naman ng Qur 'an, ito ay nananatili sa 
wikang ipinahayag kay Propeta Muhammad 

(saws). Taglay ng Quran ang pagka-orihinal at 
pagkatotoo sa mga sumusunod na dahilan: 



1 . Ang Allah mismo ang nangako na pangangala- 
gaan ang Qur'an. Siya ay nagsabi: 

"Kami ang Siyang nagpadala ng Dhikr 
(Qur an) at pangangalagaan Namin ito. " 
(Quran 15:9) 

2. Ang Qur'an ay naisulat noong nabubuhay pa 
ang Propeta (saws). Sa tuwinang may talata o 
kabanatang ipinahahayag, sinasabi ito ng Sugo 
sa kanyang iskriba at iniuutos na ilagay sa 
kabanata na kung saan ito nabibilang. Bukod 
pa rito, mar ami sa mga kasamahan ng Propeta 
ang nagsaulo ng Qur'an, at batid ang mga 
pangyayaring nakapaligid sa pagkapahayag ng 
mga talata o kabanata. Ang lahat ng impor- 
masyong ito ay tinipon sa mga di-mapapa- 
subaliang mga kasulatan. 

3. Si Anghel Jibril (Gabriel) ay lagi nang 
nirerepaso ang Qur'an sa Propeta (saws) 
minsan sa isang taon. Sa huling taon ng 
kanyang buhay, kanyang binigkas nang 

saulado ang buong Qur 'an nang dalawang ulit 
bilang pagrepasong kasama si Anghel Jibril. 

4. Ang mga kasama ng Propeta ay itinalaga sa 
sarili ang pagsasaulo ng Qur 'an. Kaya naman, 
walang sinumang makapagbabago ng anuman 
sa Qur 'an na hindi mapapansin kaagad ng 
mga nakakasaulo nito. 

5. Ang wikang ginamit sa pagkapahayag ng 
Qur 'an ay nananatili pa rin hanggang sa 
ngayon. Kaya naman, sinumang nakababasa 
ng Qur 'an ay madaling maunawaan ang 
nilalaman at ang kahalagahan ng teksto nito. 

6. Inihiwalay ng mga paham ang kanilang 
pagpapaliwanag sa teksto ng Qur 'an upang 
panatilihin ang kadalisayan nito. 

Mayroon pang mahalagang katibayan ang 
pagka-orihinal ng Qur' cm. Kung titipunin ang 
ilang kopya (sipi) ng Qur 'an mula sa mga 
bansang Arabo o ibang lahi, ito ay magka- 
katulad. Ang mga nagsaulo ng Qur 'an ang 
makapagpapatunay nito. 

7. Ang Qur'an ang siyang panghuling Aklat na 
ipinahayag sa panghuli sa mga Sugo. Ito ang 
dahilan kung bakit ito ay pinangangalagaan. 
Kung halimbawang ito ay nabago, maiiwan ang 
taong walang dalisay na Aklat bilang batayan. 
Ang walang-hanggang kaalaman ng Allah at 
Kanyang Habag ang siyang dahilan upang 
hindi Niya pabayaan ang Kanyang mga nilikha, 
o hayaan sila sa kanilang kakatwang haka- 
haka, at pagsuray sa dilim ng kamangmangan 
at pagkaligaw. 

4* Paniniwala sa mga Sugo: 

Ang paniniwala sa mga Sugo ay isang haligi ng 
pananampalataya. Ito ay hindi nangangahulugang 
kilalanin ang ilang mga Sugo at itakwil nam an 
ang iba. Bagkus, isang tungkuling paniwalaan 
silang lahat - kilala man o hindi ang kanilang mga 
pangalan. Ang mga pangalan ng Sugong binanggit 
sa Qur'an ay nararapat na kilalanin. Ginawang 
tungkulin ng Allah na kilalanin silang lahat - 
sapagka't sila ay katulad ng mga kadenang kabit- 
kabit sa isa't isa. Bawa't isa sa kanila ay 
ginampanan ang mensaheng ibinigay sa Sugong 

nauna sa kanya, hanggang sa ang Allah ay 
ipinadala si Propeta Muhammad (saws) bilang 
huling Sugo kung kanino winakasan ang kanilang 
kadena. Ang sinumang kumikilala sa ilan sa mga 
Sugo at itinatakwil ang iba ay pinutol ang 
kanilang kawing. 

Binanggit ng Qur'an ang pangalan ng dala- 
wampu't limang Sugo: Ang Allah ay nagsabi: 

"....at (Kami ay nagpadala ng) mga Sugo na 
Aming binanggit sa iyo noon, at ang ilan sa 
kanila ay Hindi Namin binanggit sa iyo. " (Qur 'an 
4:164) * 

Ang paniniwala sa mga Sugo ay hindi maaaring 
kaligtaan sapagka't imposibleng malaman ang 
Mensahe ng Allah kung walang mga Sugo - dahil 
sila ang nagbigay ng Kanyang Mensahe. Isang 
tungkuling paniwalaan sila nang walang pagta- 
tangi. 

At tungkol naman sa pribilehiyong ibinigay kay 
Muhammad (saws) na kung saan siya nakilala, ito 
ang mga sumusunod: 

a. Ang mga naunang Sugo sa kanya ay ipinadala 
sa kani-kanilang partikular na bansa. Sa 
kabilang dako, si Muhammad (saws) ay ipina- 
dala sa lahat ng sangkatauhan sapagka't hindi 
na siya susundan pa ng sinumang Propeta o 
Sugo. 

b. Ang mga aral ng mga naunang Propeta at ang 
tanda ng kanilang pagkatotoo ay naglahong 
kasama nila. Ang katibayan ng pagkatotoo ni 
Propeta Muhammad ay nananatili at patuloy 
na manananatili hanggang sa katapusan ng 
panahon. Ang kanyang mga aral ay naalagaan 
sa mga aklat na nananatiling bukas at lantad sa 
madia. 



c. Ang Mensahe ni Propeta Muhammad (saws) ay 
sakop ang mga mensahe ng mga Sugong nauna 
sa kanya. Ang mensahe at aral ng mga Sugo ay 
katulad ng palasyong pinagtulungang itinayo 
ng tao na ang bawa't isa ay itinayo ang bahagi 
nito, at si Muhammad (saws) ay tinapos ang 
kabuuang palasyo. 

5-Ang Paniniwala sa Huling Araw: 

Ang paniniwalang ito ay kailangang manalig sa: 

a. Paniniwalang ang mundo at ang nilalaman nito 
ay may katapusan. 

b. Ang Allah - ang Kataas-taasan, ay ibabangon 
Niyang muli ang lahat ng nilalang. 

c. Ang tao ay mananagot sa kani-kanilang mga 
gawa. Sinumang gumawa ng mabuti ay sa 
ikabubuti niya, at sinumang gumawa ng 
masama ay sa ikasasama niya. Ang bawa't isa 
ay mananagot sa kanyang sariling gawa. 

d. Ang mga gawa ng tao ay naitala at kanilang 
matutunghayan ito sa Araw ng Paghuhukom. 

c. Ang Muslim ay tatanggapin sa Jannah (Paraiso) 
sa bandang huli (matapos siyang gantimpalaan 
o patawarin o kaya'y matapos parusahan sa 
kanyang mga kasalanan kung sakali mang 
nakahihigit ang bigat ng kanyang kasalanan 



kaysa kabutihan), at ang mga di-nananam- 
palataya ay itatapon sa Apoy ng Impiyemo. 

Magkagayon, maliwanag na ang kamatayan ay 
hindi katapusan ng buhay, bagkus isang guhit 
sa pagitan ng maikling pansamantalang-buhay 
at ang buhay na walang-hanggan. Subali't ang 
lahat ba ng tao ay may magkakatulad na 
buhay? Katiyakang hindi! Hindi sila magka- 
tulad. Silang sumusunod sa Allah ay tiyak na 
gagantimpalaan at silang sumusuway sa Kanya 
ay parurusahan. Naaayon lam ang sa talino ng 
tao ang paniniwala sa Huling Araw - sapagka't 
ang bunga ng gawain ng tao sa daigdig na ito 
ay maaaring makita o hindi. TanongL Ang 
mundo bang ito ay matatapos nang gayon na 
lam ang? Ang nang-api ba ay makakatakas sa 
kanyang pang-aapi, samantalang ang naapi ay 
maiiwang walang proteksiyon? Ang ganitong 
kalagayan ay salungat sa talino at sadyang di- 
makatarungan. Kaya nam an, ang katarungan ay 
hindi maaaring kaligtaan, subali't hindi sa 
daigdig na ito bagkus sa daigdig na darating. 

Ang mga di-mapapasubaliang mga aral ng 
Propeta hinggil sa daigdig na darating ay sapat 
na upang pagtibayin ang katotohanang ito. Ang 
pinakabuod na layunin ng paniniwala sa Araw 
ng Pagbabangong-Muli ay upang mangganyak 
sa mga nananampalataya na magsumikap nang 
husto upang gumawa ng mabubuting gawa, 
pigilin ang iba sa paggawa ng masama at 
pagsuway, at ang bunga ng mga pagsubok at 
kahirapan sa daigdig na ito ay maliwanag na 
makikita sa kabilang buhay. 

6- Ang Paniniwala sa Al-Qadar: 

Ang paniniwala sa Al-Qadar ay isa sa mga 
pinakabuod na saligan ng Islam. Hindi tatang- 
gapin ng Allah ang sinuman hanggang sa siya ay 
maniwala sa Al-Qadar, kahit na siya ay mag- 
ayuno, mag-dasal, at mag-angkin na siya ay 
Muslim - sapagka't hindi niya pinanatili ang 
matatag na paniniwala sa Allah. Sinumang hindi 
naniniwala sa Al-Qadar ay nagpapahiwatig 
lamang na ang Allah ay walang kakayahan at 
kapangyarihan na hindi Niya batid kung ano ang 
nangyayari sa sangdaigdigan. Ang ganitong 

katangian ay hindi nababagay sa isang Diyos; 
sapagka't ang ilan sa mga likas na katangian ng 
Allah ay ang Laging Buhay, ang Nagbibigay 
Panustos at Nagpapanatili sa Kanyang mga 
nilikha, ang Makapangyarihan, ang Nakakarinig 
ng lahat, ang Nakakakita ng lahat, at iba pang mga 
katangiang kasakdalan. Ang di-paniniwala sa Al- 
Qadar ay pagtakwil sa Allah at sa lahat ng 
Kanyang katangiang perpekto. Sadyang malayo 
ang Allah sa anumang kakulangan. 

Ang Paniniwala sa AUQadar ay kinakailangang 
manalig sa mga sumusunod: 

a) Batid ng Allah ang lahat ng bagay at naitala na 
ito bago pa Niya nilikha. 

b) Kapag ninais ng Allah na mangyari ang 
anuman, Kanya lamang sasabihin: "Maging at 
mangyayari na". Kung nanaisin ng Allah na 
lumikha ng anuman, ito ay mangyayari, at 
kung hindi niya nanaisin ito ay hindi kailanman 
mangyayari. 

c) Lahat ng nananatili, bukod sa Allah, ay mga 
nilikha lamang Niya - maging ito ay mabuti o 
masama, at Kanyang nilikha ang anuman sa 
isang matalinong layuning batid Niya. 
Magkagayon, walang anumang lilitaw dito sa 
mundo nang walang matatalinong layunin. Ang 
Allah ang Nakababatid ng lahat, ang Maalam. 

d) Walang mangyayari o magaganap dito sa 
mundo malibang naisin at pahintulutan ng 
Allah. Ang Allah ay may kakayahang pigilin 
ang anumang ayaw Niyang pahintulutang 
mangy ari. Magkagayunman, dapat isaisip na 
ito ay hindi nangangahulugan ng pagsang-ayon 
ng Allah sa lahat ng nangyayari. Halimbawa 
ang Allah ay hindi sumasang-ayon sa di- 
pananampalataya, ni hindi Niya ipinag-utos sa 
tao ang paggawa ng kasuklam-suklam, ni hindi 
Niya minamahal ang kasamaan. Sa katunayan, 
hindi Niya pinipigil na mangyari ang mga ito 
dahil sa isang matalinong layuning nababatid 
Niya. Ang layunin ng paniniwala sa Al-Qadar 
ay binibigyan ang tao ng kakayahang gumawa 
ng mabuti dahil sa kanyang kaalamang ang 
buhay at kamatayan ay nasa kamay ng Allah - 

ang Kataas-taasan. Kay a naman, walang 
sinumang may kakayahang pahabain o paikliin 
ang kanyang buhay maging isang saglit 
lamang. Kapag dumating na ang kanyang 
takdang oras, walang sinumang makapagpipigil 
nito. Ang Allah ay nagsabi: 

"At kapag dumating na ang kanilang takdang 
oras, Hindi sila maaantala ng isang sandali, ni 
hindi sila maaaring magpauna. " (Qur 'an 7:34) 

Ang paniniwalang ito ay nagbibigay sa tao ng 
katiwasayan at kasiyahan kapag batid niyang 
walang mangyayari sa kanya maliban sa 
naitalaga na sa kanya. Kung lahat ng tao ay 
magkatipon-tipon upang pigilin ito, hindi nila 
ito makakayang gawin, ni hindi nila maibibigay 
kung ano ang ipagkait ng Allah. At sa dahilang 
batid ng tao na ang kanyang tungkulin ay 
magsikap hanapin ang lahat ng pinahi- 
hintulutang paraan upang makuha ang kanyang 
ikabubuhay, batid din niya na ang bunga ng 
kanyang pagsisikap ay nasa kamay ng Allah. 

Sa mga naunang usaping ating tinalakay na 
kung saan dapat maniwala, may mga bagay na 



41 



hindi nakikita o nahahawakan, ni hindi natin 
kayang ipaliwanag. Ano ang ating masasabi 
hinggil sa mga bagay na ito? 

Ang Paniniwala sa Al-Ghaib (Di-Nakikita): 

Ang paniniwala sa Al-Ghaib ay isa rin sa mga 
pangunahing paniniwala sa Islam. Ginawaran tayo ng 
Allah ng kakayahang maniwala dito. Ang tao ay 
hindi kayang tarukin ang diwa ng Allah, ang 
Kanyang kalikasan o katangian sa pamamagitan ng 
kanyang pang-unawa, ni hindi niya mailarawan sa 
kanyang kaisipan. Subali't nakikita niya ang bunga 
ng pananatili ng Allah, at ang Kanyang pamamahala 
sa sanlibutan. Isa sa mga dakilang biyayang 
ipinagkaloob ng Allah ay ang pagbibigay sa tao ng 
kakayahang maniwala sa Al-Ghaib. 

Isa sa mga bagay tungkol sa Al-Ghaib na kung saan 
tayo'y likas na naniniwala kahit hindi malirip ang 
kanilang kalikasan ay ang kaluluwa. Kung ang 
paniniwala sa Al-Ghaib ay hindi matatamo, ang tao 
ay mawawalan ng maraming pangunahing paniniwala 
sa kanyang pananampalataya. Mawawalan siya ng 
paniniwala sa Allah, sa kanyang mga Anghel, sa 

Huling Araw at iba pang bagay na Al-Ghaib. Ang 
paniniwala sa Al-Ghaib ay sadyang mahalaga na 
itinuturing ng Allah na isa sa mga natatanging 
katangian ng mga taong may takot sa Allah. Ang 
Allah ay nagsabi: 

"Ito ang Aklat (Qur 'an). Walang alinlangan, naririto 
ang tunay na patnubay sa mga may takot sa Diyos. 
Na naniniwala sa Al-Ghaib, nagdarasal, at gumu- 
gugol mula sa Aming ipinagkaloob sa kanila. " 
(Qur 'an 2 : 2-3) 

Sapat nang dahilan sa atin ang maniwala sa Al-Ghaib 
dahil ang Allah, ang Kataas-taasan, ay Siya mismo 
ang nagsabi sa atin tungkol dito sa pamamagitan ng 
Kanyang Sugo (saws). Samakatuwid, sinumang di- 
naniniwala sa Al-Ghaib ay itinatakwil ang Allah at 
ang Kanyang mga Sugo (saws). 

ANG SHARI'AH AT ANG DEEN: 



Ang Shari ah ay bahagi ng Deen (Panuntunan ng 
Buhay). Ang pagganap nito ay isang Ibadah 
(Pagsamba). Ang Ibadah ay nagpapakita ng 
pagkamasunurin sa Allah sa pamamagitan ng 
pagsunod sa Kanyang mga kautusan at pag-iwas sa 
Kanyang ipinagbabawal. 

Inuutusan tayo ng Allah na tumupad sa ipinadala 
Niya sa atin at tahakin ang tamang landas. Siya ay 
nagsabi: 

"At (iyong sabihin O Mohammad) ito ang Aking 
landas tungo sa matuwid, kaya't sundan ito, at 
huwag sundan ang ibang landas nang Hindi nila 
kayo mailayo sa Kanyang landas. " 
(Qur'an-6: 153) 

Maliwanag na ipinakita ng Allah sa Kanyang Aklat 
ang lahat ng kailangan ng sangkatauhan. Ito ay 
binigyang kahulugan at lubusang ipinaliwanag ng 



8 Banal na batas na kinabibilangan ng mga panuntunan at gawaing pagsamba 
katulad ng pag-aayuno, pagdarasal, pilgnmahe, at iba pang gawaing pagsamba o 
gawaing pagsunod sa Allah. 



Kanyang Sugo (saws). Ang lahat ng mga ito ay 
iningatan at maaaring basahin sa lahat ng panahon at 
lugar. 

Ang pinakalayunin ng Islam ay upang panatilihin 
ang mga sumusunod: 

a) Ang Deen (Panuntunan ng Buhay) 

Nagtakda ang Allah ng mga batas at panuntunan, 
nagpadala ng mga Sugo, at nagpahayag ng 
Kanyang mga Aklat upang panatilihin ang Deen, 
at bantayan ito laban sa anumang pagbabago, at 
ialay ang lahat ng pagsamba sa Allah lam ang. 
Kanyang ipinag-utos ang Jihad (pakikibaka dahil 
sa Allah) upang panatilihing mangibabaw ang 
Kanyang Salita, at upang alisin ang hadlang na 
nagpipigil sa tao sa pagsamba sa kanilang Rubb. 

b) Ang Talino 

Ipinagbabawal ng Islam ang lahat ng sumisira sa 
pag-iisip maging ito ay pagkain, inumin o anu- 
paman. Ang Allah ay nagsabi: 

"Katotohanan, ang alak, sugal, (pagsamba at 
pag-aalay sa) diyus-diyusan, at pakikipag- 
sapalaran sa pamamagitan ng palaso ay mga 
kasuklam-suklam na gawain ni Satanas. " (Qur'an 
5:90) 

c) Ang Tao 

Ipinagbabawal din ng Islam ang lahat ng bagay na 
nakakasira sa tao. Ang tao ay hindi pinahihin- 
tulutang saktan ang sarili o magpakamatay. Ang 
pananakit sa iba ay ipinagbabawal din, at 
gayundin ang pagpatay sa iba o pagbibigay ng 
anumang nakapagpapahina sa katawan ng iba. 
Kaya nam an ang pagpataw ng parusa sa pagpatay 
ng kapwa ay itinakda upang ipagtanggol ang 
buhay ng tao. Ang pagkitil sa buhay ng kriminal 
ay higit na mabuti kaysa iligtas ang buhay niya 
nang wala na siyang pagkakataon pang pumatay 
ng iba. Walang katuturan ang pagpapakita ng 
habag sa mamamatay-tao, at inaalisan ng awa ang 
naging biktima. (halimbawa ang pamilya ng 
biktima). 

d) Ang Ari-arian. 

Ang paghahanap-buhay at pagsisikap na magka- 
roon ng sariling pagkakitaan ay pinahihintulutan 
at maging ang pagpapanatili sa mga ito. Ang 
pagwaldas ng yaman at ang labis na paggugol 
kahit na sa mga pinahihintulutang bagay ay 
ipinagbabawal sz Islam. Ang Allah aynagsabi: 

"....At kumain at uminom subalVt huwag mag- 
aksaya..." (Qur'an - 7:31) 

Ipinagbabawal sa kaninuman ang mag-abuso 
maging sa sariling yaman. Hindi pinahihintulutan 
ang sinuman na kunin ang ari-arian ng iba nang 
walang pahintulot. Ipinagbabawal ang pagkam- 
kam ng ari-arian ng iba. Sa ganitong kadahilanan 
kung bakit dapat putulin ang kamay ng isang 
magnanakaw bilang parusa. Gayundin nam an, ang 
patubuan ay ipinagbabawal upang iligtas ang ari- 
arian ng tao laban sa pagmamalabis at pagsa- 
samantala. 

e) Ang Dangal 

Iniingatan ng Islam ang dangal ng tao, at 
ipinagbabawal ang paninirang-puri o pang-aabuso 
ng dangal o karangalan ng iba. Magkagayon, 
pinanatili ng Islam ang karapatan ng tao upang 
ipagtanggol ang kanilang dangal, at gawin itong 
ligtas. Ang pang-abuso nito ay may nakalaang 
kaparusahan. 

Matapos nating suriin ang naturang limang bagay 
na nais panatilihin ng Islam, kailangan nating 
malaman ang mga batayan ng Shari 'ah na kung 
saan kinuha ang mga batas at panuntunan. 

ANG MGA BATAYAN NG SHARI 9 AH 



Ang batayan ng Shari 'ah ay Qur 'an at ang Sunnah ng 
Sugo (saws) na nagsisilbing pagpapaliwanag ng 
Qur 'an. Ang mga paham ay nagbigay ng malaking 
pagsisikap para sa pagkuha ng mga panuntunan mula 
sa dalawang dakilang batayang ito. Sa dahilang ang 
Shari 'ah Islamiko ay siyang panghuli sa lahat ng 
banal na batas, ito ay may layuning iakma sa bawa't 
panahon at pook. Kaya naman, ang mga pasiyang 



48 



pambatas na hininuha ng mga mambabatas ay hindi 
magkatulad, sapagka't ang kanilang kapasiyahan ay 
nakabatay sa kanilang pang-unawa sa mga teksto. Ang 
mga hininuhang pasiya ay tinatawag na Al-Fiqh 9 - o 
hurisprudensiya, na tinipon ng iba't ibang Imam (mga 
pinunong paham na Muslim). May apat na kilalang 
Madthahibs, o uri ng mga mambabatas na itinatag ng 
iba't ibang Imam o paham na ang mga aral ay kumalat 
at sinunod ng maraming mag-aaral. Ang apat na 
mambabatas ay: 

a) Al-Hanafi madth'hab, ni Imam Abu Hanifa. 

b) Ash Shafiee, ni Imam Muhammad bin Idrees 
Ash Shafi'ee. 

c) AlMalikee, ni Imam Malik bin Anas. 

d) Al Hanbali, ni Imam Ahmad bin Hanbal. 



Ang sinumang hindi kayang unawain o mahulo ang 
mga pasiya mula sa Aklat at Sunnah, ay maaaring 
sumangguni sa sinumang mapapanaligang maalam na 
kilala sa kanyang tama at matibay na pananalig sa 
pagganap sa Ahlus - Sunnah wal - Jama ah. (Pag- 
ganap sa Islam ayon sa pagkakaunawa ng Propeta 
(saws) at ng kanyang mga Sahaba (kasama). 



Ang agham na nauukol sa pagganap sa mga aksiyon ng pagsamba, atbp. 

Ang Jihad: 



Upang panatilihin ang Islam, at ibahagi ito sa tao, at 
upang alisin ang sagabal sa landas nito, itinakda ng 
Allah ang Jihad bilang pinahihintulutang institusyon o 
paglalaban. Inaalis din ng Jihad ang tao mula sa mga 
taong umaalipin sa kanila, at mula sa pagyuko't 
pagsuko sa kapwa tao. Gayundin upang pigilin sila sa 
pagsamba sa mga patay, puno, bato at iba pang idolo, 
at dalhin sila sa pagsunod lamang sa Allah mula sa 
dilim ng kamangmangan na pinagkaitan ng liwanag 
ng katotohanan. Sa madaling salita, ang Jihad ay 
pinahihintulutan upang tulungan ang tao para ilayo 
siya sa pagsamba sa kapwa tao tungo sa pagsamba sa 
kanyang Rubb, at alisin sa kanila ang kagipitan sa 
mundong ito tungo sa isang kasaganaan sa daigdig na 
darating. 

Matapos mabasa ang mga panuntunan ng Islam, ating 
mapapagtantong isang tungkulin sa atin bilang tao o 
sambayanan na tupdin itong lahat. 

ANG MGA TUNGKULING INIATAS SA 
BAWA'T TAP 

Bawa't isa sa sambayanan ay may karapatan, at siya'y 
binigyan ng mga tungkulin. Sa maikling salita, ang 
mga karapatang itinakda sa bawa't isa ay apat: 

1) Ang karapatan ng Allah. 

2) Ang pansariling karapatan ng tao. 

3) Ang karapatan ng kapwa tao. 

4) Ang karapatan ng mga nilikha, at ang lahat na 
nasa kamay ng tao na pinahihintulutang gami- 
tin o pagyamanin. 

Isang tungkulin ng bawa't tunay na Muslim na 
malaman ang apat na karapatang ito - at tupdin nang 
matapat at mataimtim. Ang Shah 'ah ay isa-isang 
binigyan ng maliwanag na kahulugan ang apat na 
karapatang ito, at itinuro sa tao ang mga pamamaraan 
upang tupdin ang mga ito sa layuning isa man sa 
kanila'y hindi makaligtaan ayon sa kakayahan ng tao. 

Ang mga Karapatan ng Allah 



Ang pang-una sa mga karapatan ng Allah ay 
paniniwala sa Kanya bilang tanging tunay na Diyos na 
may tanging karapatan sa pagsamba. Na huwag 
magtambal sa Kanya o magkaroon ng ibang diyos o 
panginoon bukod pa sa Kanya. Ang karapatang ito ay 
maaaring tupdin sa paniniwala sa Kalimah na 
nangangahulugang: La Illaha Illallaah (Walang tunay 
na diyos na dapat pag-ukulan ng pagsamba maliban sa 
Allah) katulad ng naipaliwanag sa mga unang pahina. 

Ang pangalawa sa mga karapatan ng Allah ay ganap 
na pagsuko sa katotohanan at patnubay na nagmula sa 
Kanya sa pamamagitan ng pagsunod sa Kanyang Sugo 
(saw). Ito ang kahulugan ng Muhammadan Rasul- 
lullaah (Muhammad ay Sugo ng Allah),- ang panga- 
lawang pagpapahayag ng pananampalataya. 

Ang pangatlo sa mga karapatan ng Allah ay pagsunod 
sa Kanya sa pamamagitan ng pagtupad sa Kanyang 
mga batas na malinaw na nakasaad sa Kanyang Aklat, 
at ipinaliwanag ng Sunnah (mga winika, ginawa at 
pinahintulutan) ng Sugo ng Allah (saws). 

Ang pang-apat sa mga karapatan ng Allah ay 
pagtupad ng tao sa mga naturang tungkulin na iniatas 
ng Allah sa kanya. Ang bawa't isa ay dapat 
isakripisyo ang sarili at maging ang karapatan ng 
kanyang kapwa tao para sa karapatang ito. 
Halimbawa, kapag ang isang Muslim ay nag-aalay ng 
pagdarasal o pag-aayuno, siya ay katunayang nagsa- 
sakripisyo nang marami sa kanyang pangangailangan. 
Gigising siya nang maaga sa umaga upang magsagawa 
ng ablusiyon (wudhu) para sa bukang-liwayway na 
pagdarasal. Kanyang iniiwan ang marami sa kanyang 
mahahalagang trabaho, maraming ulit sa loob ng 
maghapon at magdamag, upang tupdin lamang ang 
kanyang pagdarasal. Pinipigil ang sariling kumain o 
uminom upang mag-ayuno sa buong buwan ng 
Ramadan. Ang Muslim ay unang binibigyan ng halaga 
ang pagmamahal sa Allah kaysa sa pagmamahal sa 
kayamanan sa tuwing siya'y magbibigay ng Zakat. 
Tinitiis niya ang kahirapan ng paglalakbay at iniiwan 
ang mahal sa buhay at negosyo, at gumugugol mula sa 
kanyang yam an upang magsagawa ng Hajj. 
Isinasakripisyo din ang kanyang kayamanan at buhay 
sa Jihad para sa landas ng Allah lamang. Bukod pa 
rito, isinasakripisyo ng Muslim ang marami sa 

kanyang yaman, (halimbawa - sa pag-aalay ng hayop 
at gayundin ang paggugol sa kawanggawa.) 

Sa kabilang dako, nagtakda ang Allah ng mga hang- 
ganan sa pagsagawa ng Kanyang karapatan upang 
hindi mabigatan ang Kanyang mga alipin. Bilang 
halimbawa ang pagdarasal, hindi nagbibigay ng hirap 
ang Allah sa pagsagawa nito ng Kanyang alipin. 
Kung walang tubig o kung ang tao ay may sakit, 
maaari' siyang magsagawa ng Tayammum (ang 
paggamit ng malinis na lupa o buhangin sa 
pagpapakadalisay bago magsagawa ng Salaah). 
Maaaring paikliin ang ilan sa mga itinakdang 
pagdarasal kapag naglalakbay. Kapag ang tao ay may 
sakit, maaari siyang magdasal nang nakaupo o 
nakahiga. Ang pagbabasa ng mga talata o kabanata sa 
Qur'an ay hindi kinakailangan maging mahaba. Kung 
hindi nagmamadali, maaari siyang magbasa ng 
mahahabang kabanata tulad ng Al-Bakarah, Al-Imran, 
An-Nisa o alin pa man. Hindi pinahihintulutan sa 
Imam na namumuno sa pagdarasal na pahabain ang 
pagdarasal sa pagbasa ng mahahabang kabanata 
sapagka't may mga may sakit o mahihina ang katawan 
na dapat isaalang-alang. 

Mahal ng Allah ang Kanyang mga aliping nagsasa- 
gawa ng karagdagang pagdarasal pagkatapos ng 
itinakdang dasal, subali't hindi sa puntong pagkaitan 
sila ng tulog at pahinga o paglisan sa hanapbuhay, ni 
hindi dumating sa puntong mapapabayaan ang sariling 
karapatan o ng karapatan ng ibang alipin ng Allah. 

Katulad rin ng pag-aayuno, itinakda ng Allah ang pag- 
aayuno sa buwan ng Ramadan lam ang. Gayunpaman, 
kapag ang tao ay may sakit o naglalakbay sa buwang 
ito, pinahihintulutan sa kanya na ipagpaliban ang pag- 
aayuno hanggang sa siya'y maging malusog na muli o 
kapag nakarating na muli sa tahanan. Kanyang 
gaganapin ang bilang ng nakaligtaang araw pagka- 
tapos ng Ramadan. Sa kabilang dako naman, hindi 
pinahihintulutan na magdagdag kahit isang sandali 
lamang sa pag-aayuno, ni alisin ang isang sandali 
mula rito. Ang nag-aayuno ay maaaring kumain at 
uminom sa mga gabi ng Ramadan hanggang sa 
maaninag niya ang guhit ng bukang-liwayway. Sa 
pagdating ng takip-silim, kailangang kaagad itigil ang 
kanyang pag-aayuno. 

Bagama't mahal ng Allah ang Kanyang alipin na mag- 
aayuno ng kusang loob, hindi Niya nais mag-ayuno 

sila nang tuloy-tuloy sa maghapon at magdamag (24 
oras) na hindi kakain o iinom. Ang ganitong gawain 
ay inuubos ang lakas at nag-aalis sa kakayahan ng tao. 

Itinalaga ng Islam ang Zakat na ilang bahagi lamang 
na dapat ipamigay sa kawanggawa. Ito ay itinalaga 
lamang sa mga nararapat magbayad ng Zakat. 
Bagama't mahal ng Allah ang mga gumugugol dahil 
sa Kanya, hindi Niya nais na alisan ng karapatan ang 
Kanyang alipin o ipamigay ang kanyang yaman sa 
kawanggawa at maiwan siyang walang tangan. 
Bagkus, ang isang tao ay nararapat na manatili sa 
kanais-nais na hangganan kapag ang paggugol sa 
kawanggawa ang pinag-uusapan. 

Isaalang-alang natin ngayon ang itinakdang tung- 
kuling Hajj. Ito ay itinalaga lamang sa may mga 
kakayahang pinansiyal at may mabuting kalusugan at 
kayang magtiis sa hirap ng paglalakbay. Upang higit 
itong magaan, ginawa itong tungkulin ng Allah na 
minsan sa tanang buhay lamang ng Muslim. 
Karagdagan pa nito, kung ang sinuman ay nag-aalala 
sa kanyang kaligtasan o walang nakahandang 
gugugulin, maaari niyang ipagpaliban ang kanyang 

paglalakbay hanggang sa dumating ang panahong 
kaya na niyang isagawa ang Hajj. 

Kailangan din sa isang may layuning magsagawa ng 
Hajj na hingin ang pahintulot ng kanyang mga 
magulang upang maiwasan ang kanilang paghihirap sa 
kanyang pagkawala dulot ng kanilang katandaan o 
kahinaan. Ganito kaliwanag na pagbibigay pagsa- 
saalang-alang ng Allah sa maraming karapatan ng 
Kanyang alipin upang isagawa ang kanilang tungkulin 
sa Kanya. Purihin ang Allah ! 

Ang pinakamalaking sakripisyo na naiaalay ng tao ay 
sa Jihad. Sa Jihad, isinasakripisyo ng tao hindi 
lamang ang sarili pati na rin ang yaman at buhay ng 
iba upang matamo ang kasiyahan ng Allah at 
panatilihing matayog ang Kanyang Salita. 
Magkagayunman, sa panahon ng digmaan, ipinag- 
uutos ng Allah sa Mujahid (isang gumagawa ng 
Jihad) na patayin lamang ang dapat kitlan ng buhay. 
Huwag paslangin ang mga may kapansanan, 
kababaihan, bata, at mga sugatan. Kanya ring ipinag- 
utos sa kanila ang makipaglaban lamang sa mga 
nakikipaglaban sa kanila. At huwag manakit at mag- 
hasik sa lupain ng kalaban na hindi naman 

kinakailangan. Karagdagan nito, nararapat magbigay 
ng katarungan sa pakikipag-ugnayan sa mga nasakop 
at ipatupad ang anumang napagkasunduan sa kanila. 
Kung iniwan ng kalaban ang pakikipaglaban at 
pagpigil ng katotohanan, at huminto sa kanilang 
suporta sa kasinungalingan, ang mga Mujahideen 
(pangmaramihan ng Mujahid) ay dapat huminto sa 
pakikipaglaban sa kanila. Ang lahat ng ito'y 
nagpapakitang ang Allah ay pinahihintulutan lamang 
ang ganitong di-matatalikurang sakripisyo ng 
Kanyang alipin upang kanilang maisakatuparan ang 
Kanyang karapatan. 

Ang Pansariling Karapatan ng Tao 

Atin ngayong tatalakayin ang pangalawang bahagi ng 
karapatan ng tao sa kanyang mismong sarili. Ang tao 
ay maaaring magbigay ng kawalan ng katarungan sa 
kanyang sarili nang higit pang malubha kaysa maaari 
niyang ibigay sa iba, sa dahilang ang bawa't isa ay 
nararamdaman at naniniwalang higit niyang mahal 
ang sarili kaysa iba. Walang sinumang naniniwalang 
ang kanyang sarili mismo ay kanyang kaaway. Kung 
kayo'y magmuni-muni tungkol sa bagay na ito, 
magiging maliwanag ang katotohanan sa inyo. 

Ang isa sa mga maliwanag at likas na kahinaan, ay 
kapag ang tao ay may masidhing pagnanais, ganap 
siyang malulublob dito na hindi niya isinaalang-alang 
ang anumang pinsala ang mapapasakanya, maging 
batid niya ito o hindi. Ang isang lasenggo ay maa- 
aring magdusa nang malaki, itinataya ang kanyang 
kalusugan, yaman at dangal upang makamtan lamang 
ang kanyang pagkahayok sa alak. Ang iba'y nagiging 
alipin ng sikolohiyang pagnanasa, gumagawa ng mga 
bagay tungo sa kanyang pagkawasak. Ito ay ilan 
lamang halimbawa sa maraming sakit ng lipunan na 
nagpapakita ng kalabisan ng tao sa mundong ito na 
lagi nating nakikita. 

Sa dahilang ang SharVah ay itinakda para sa 
kaunlaran at kaligayahan ng tao, binibigyang-diin sa 
panuntunan na ipinaiiral ng Sugo ng Allah (saws) na 
nagsabi: "Katotohanan ang inyong sarili ay may 
karapatan sa inyo". Ang batas na ito ay naglalayo sa 
tao sa paggamit ng anumang nakasasamang bagay 
tulad ng alak, ipinagbabawal na gamot, at iba pang 
mga nakalalasing na bagay. Ang batas na ito ay 
ipinagbabawal din ang pagkain ng bangkay ng hayop, 
baboy, mababangis na hayop na kumakain ng karne at 



makamandag na hayop. Ang mga hayop na ito ay 
mapanganib sa kalusugan, kaisipan, pag-aasal, at 
kaluluwa ng tao. 

Bilang kapalit, ang Islam ay pinahihintulutan sa tao 
ang bawa't mabuti, dalisay at malinis na bagay. 
Inuutusan siyang huwag ipagkait sa sarili ang mga 
ganitong bagay. Sapagka't mayroon siyang tungkuling 
ibigay ang karapatan ng kanyang katawan. 

Ang Shari'ah ay ipinagbabawal ang kahubaran at 
inuutusan ang tao na masiyahan sa mga palamuting 
ibinigay ng Allah sa daigdig na ito. Ipinag-uutos din 
Niya na takpan ng tao ang kanyang katawan lalo na 
yaong mga bahaging malaswang ilantad. Sa kabilang 
dako, ipinag-uutos ng Shari 'ah na magsikap upang 
kumita ng ikabubuhay at huwag magmukmok sa 
bahay nang walang trabaho, o magpalimos ng pagkain 
at ibang pangangailangan. Bagkus, hinihimok ng 
Shari'ah ang tao na gamitin ang mga kakayahang 
ibinigay ng Allah sa kanya upang kumita ng kanyang 
ikabubuhay sa pamamagitan ng pinahihintulutang 
bagay at pamamaraang nilikha ng Allah sa kalangitan 
at kalupaan, at kalayaan para sa kanyang kaligayahan, 
katiwasayan at kalusugan. 

Hindi hinihingi ng SharVah sa tao na supilin nang 
tuluyan ang kanyang pagnanasa. Bagkus, ipinag-uutos 
sa kanya ang pag-aasawa upang bigyan ng kasiyahan 
ang kanyang pangangailangang sekswal. Hindi 
pinahihintulutan sa kanyang maging aba ang sarili sa 
pamamagitan ng pagtalikod sa mga likas na 
kasiyahan. Ipinag-uutos ng Shah 'ah na kung hangad 
ng tao ang kalunasang ispirituwal at pagkamalapit sa 
Allah, hindi niya dapat pabayaan ang kanilang buhay 
dito sa mundo. Ang pagsunod sa Allah habang 
nasisiyahan sa Kanyang mga biyaya, ang pag-iwas 
sa mga gawaing pagsuway, ang pagsunod sa Kanyang 
mga batas ay mga pinakamabisang pamamaraan 
upang makamit ang tagumpay at kasaganaan sa 
mundong ito at sa daigdig na darating. 

Ipinagbabawal ng Shari'ah ang pagpatay sa sarili, 
sapagka't ang buhay ng tao ay hindi niya pag-aari. 
Ang Allah ang nagmamay-ari nito. Ipinagkatiwala ng 
Allah sa tao ito upang gamitin niya sa maikling 
panahon at hindi upang abusuhin o wakasan ito ng 
sarili niyang kamay. 

Ang Karapatan ng Kapwa Tao 



Ipinag-uutos ng Shari'ah sa tao na gampanan ang 
sariling karapatan. Subalit habang ginagampanan ito, 
hindi niya dapat panghimasukan ang karapatan ng 
iba. Kung kanyang gagawin ito upang makuha ang 
kanyang nais, kanyang dudungisan at sasaktan ang 
kanyang sarili. Dahil dito, ipinagbabawal ng Shari 'ah 
ang pagnanakaw, pagsuhol, pagtataksil, panghu- 
huwad, pandaraya, patubuan at iba pang magkatulad 
na gawain. Anumang kita o tubo mula sa mga 
ganitong paraan ay sanhi ng kapahamakan ng iba. 
Ipinagbabawal ng Shari'ah ang lahat ng larong 
pagsasapalaran sapagka't anumang kinita ng isang 
manunugal mula sa sugal o loteri, ito ay nanggaling 
sa pagkatalo ng libo-libong tao. Ipinagbabawal din 
ang anumang palitan ng kalakal (barter) na may 
halong dayaan, at maging ang lahat ng kalakalang 
pang-pinansiyal na maaring magbigay ng di- 
makatarungan sa isang panig. 

Ang pagpatay, ang pagpapairal ng kasamaan sa 
daigdig, at paglabag ay ipinagbabawal lahat. Walang 
sinumang pinahihintulutang pumatay o manakit ng 

iba, o kamkamin ang ari-arian ng iba upang maibsan 
lamang ang kanyang uhaw sa paghihiganti. 

Ipinagbabawal ang pakikiapid kasama ng iba pang 
malalaswang gawain na nagbibigay kapahamakan sa 
kalusugan at pag-aasal tungo sa kahalayan, kabastusan 
at kasiraan ng moral ng lipunan. Ang mga ganitong 
gawain ay nagdudulot din ng malulubhang sakit, 
pagsira ng ugnayang pantao at pagkawasak sa 
pinakapundasyon ng sangkatauhan. 

Ito ang mga ipinagbabawal na itinalaga ng Shari 'ah 
sa tao upang hindi niya yapakan o bawasan ang 
karapatan ng iba sa paghahangad ng makuha ajig 
sariling karapatan. 

Ang panghihimasok at pagyurak sa karapatan ng iba 
ay hindi makatutulong sa layuning mapaunlad ang 
sangkatauhan. Sadyang mahalaga na ang ugnayang- 
pantao ay nararapat na nakasalalay sa pagkakaisa ng 
lipunan upang maabot ang naturang layunin. 



63 



Ang mga sumusunod ay kinabibilangan ng mga 
bagay na hango sa batas Shari'ah upang makamit 
ang layuning mapaunlad ang sangkatauhan : 

a.) Ang ugnayang-pantao ay nagsisimula sa 
pamilya. Ito ay nararapat bigyan ng unang 
pagsasaalang-alang. Sa katunayan, ang 
pamilya ay isang yunit na kinabibilangan ng 
mag-asawa at ng kanilang anak. Sa Islam, 
ang pundasyon ng pamilya ay nakasalalay sa 
tungkulin ng lalaking kumita para sa 
ikabubuhay ng pamilya, ibigay ang 
pangangailangan at ipagtanggol ito. Sa 
kabilang dako nam an, ang ginang ng tahanan 
ay may tungkuling mamahala sa tahanan ng 
pamilya, magbigay ng aliw at katiwasayan sa 
kanyang asawa at mga anak, at mag-alaga sa 
mga supling. Ang tungkulin naman ng anak 
ay sundin ang mga magulang, igalang sila, at 
paglingkuran sila lalo na sa pagsapit ng 
kanilang katandaan. 

Upang mapanatili ang sistema ng pamilya sa 
tamang direksiyon, ang Islam ay nagbigay rig 
dalawang hakbangin : 

Una, ang lalaki (ginoo o ama ng tahanan) ay 
siyang ulo ng pamilya at tagapamahala nito. 
Sadyang imposibleng magkaroon ng malusog na 
sistemang pampamilya kung ang ama ay hindi ang 
pinuno at tagapamahala. Sigalot at kaguluhan ang 
tiyak na iiral sa pamilya kung ang bawa't isa sa 
pamilya ay nagnanais ipatupad ang kanyang nais 
sa ibang miyembro ng pamilya, na hindi alintana 
ang anumang magiging bunga ng kanyang kilos. 
Ang ganitong pamilya ay sadyang kulang sa 
kapanatagan at kaligayahan. Upang alisin ang 
ganitong katiwalian, ang pamilya ay nararapat 
magkaroon ng pinuno upang pamahalaan ang 
pamumuhay nito. Ang lalaki lam ang ang may 
pananagutan sa pagkalinga at pangangalaga ng 
pamilya. 

Ang ikalawang hakbang, habang ang lalaki ay 
binigyan ng tungkuling pamahalaan ang panlabas 
na pamumuhay ng pamilya, ipinag-uutos ng 
SharVah sa ginang ng tahanan na manatili sa 
tahanan at huwag lumabas kung hindi nam an 
kinakailangan. Sa ganitong paraan, ang babae ay 
malaya sa mga tungkuling panlabas ng bahay 

upang mapayapa niyang isakatuparan ang 
tungkulin maisaayos ang tahanan. 

Ito ay hindi nangangahulugang ang babae ay 
pinagbabawalang lumabas ng bahay. Maaari 
siyang lumabas kung sadyang kailangan. Sa 
gayon ang tahanan ay siyang Hkas na kapaligiran 
ng kanyang tungkulin, ginagamit ang kanyang 
kakayahan at talino sa pagpapalaki ng kanyang 
mga anak upang maging mabuting Muslim na 
may kakayahang magtiis sa pasanin ng buhay. 

Ang pamilya ay lumalaki sa pagkakamag-anak sa 
dugo at pag-aasawa. Upang manatili ang 
pagkakaisa at pagtutulungan ng bawa't miyembro 
ng pamilya, nagbigay ang Shari'ah ng mga 
matatalinong panuntunan : 

1. Hindi pinahihintulutan sa miyembro ng 
iisang pamilya na mag-asawa sa isa't-isa 
halimbawa: magulang sa anak, amain o 
tiyuhin sa pamangkin (anak sa unang 
asawa), magkakapatid sa dugo, magkaka- 
patid sa gatas (pagsuso ng di-magkamag- 

anak sa iisang ginang), tiyuhin o tiyahin sa 
pamangkin, at biyenan sa manugang. 

Ang ilan sa mga dahilan kung bakit 
ipinagbabawal ang ganitong pag-aasawa- 
han ay upang panatilihin ang dalisay at 
likas na ugnayan. Ang paghalubilo sa 
bawa't isa ay nagbibigay sa mga supling 
ng pagmamahalan sa isa't isa at katapatan 
nang walang pag-aalinlangan o sagabal. 

2. Pinahihintulutan ng Islam ang pag-aasawa 
sa pagitan ng ibang miyembro ng kamag- 
anakan upang palakasin ang kanilang 
ugnayan at pagmamahalan. Silang naka- 
uunawa sa bawa't nais at ugali ay higit na 
magkakaroon ng matagumpay na pag- 
aasawa kaysa sa hindi. Ito ang dahilan 
kung bakit ang Islam ay nagpapayo sa mga 
magulang na hayaang ipakasal ang 
kanilang mga anak sa mga may kaka- 
yahang magdala ng pamilya. 

3. Sa mga magkakamag-anak may mga maya- 
yaman at mahihirap. Kaya naman, sa lahat 



67 



ng karapatang pantao, itinuturing ng Islam 
na higit na mahalaga ang karapatan ng 
kamag-anak. Ang karapatang ito ay 
tinatawag sa Shari 'ah na Silat Ar-rahm, ang 
pagpapanatili ng mabuting pakikipag- 
ugnayan sa sariling kamag-anak. Ang 
pagkakamag-anak na ito ay binibigyang- 
diin sa maramihg pahina sa Qur'an, at sa 
mga Sunnah. Ang pagputol ng ugnayang 
ito ay isa sa mga mabibigat na kasalanan. 
Kapag ang isang miyembro ng pamilya ay 
nasa kagipitan, nagiging tungkulin ng mga 
mayayamang miyembro ng pamilya na 
tumulong at sumuporta. Higit na may 
karapatan ang kamag-anak sa kanyang 
kawanggawa kaysa sa ibang hindi kamag- 
anak. 

4. Itinakda ng Islam ang mga batas hinggil sa 
paghahati ng mana. Kapag ang isang tao 
ay namatay at nag-iwan ng ari-arian, ang 
pagmamay-ari ng ari-arian ay ililipat sa 
mga itinakdang tagapagmana ng yumao. 
Ang ari-ariang naiwan ng yumao ay hindi 
nararapat ilipat sa iisang tagapagmana 

lamang. Bagkus, bawa't tagapagmana ay 
may karapatang bahagi sa naturang ari- 
arian batay sa panuntunang nakasaad sa 
Qur 'an tungkol sa paghahati ng mana. Sa 
ganitong paraan, ang naiwang ari-arian ay 
ipinamamahagi sa maraming kamag-anak 
ng yumao. 

Ang batas ukol sa mana na ipinaiiral ng 
Islam ay hindi mapantayan ng anumang 
luma o makabagong batas na gawang-tao sa 
buong daigdig. May mga bansa sa 
panahong ito na nagsimulang ipairal ang 
mga batas Islamiko tungkol sa mana. Sa 
kasawiang-palad, may ibang mga Muslim 
na ipinagwawalang-bahala ang batas na ito 
dahil sa kanilang kamangmangan at kaku- 
langan ng kaalaman. Ang sakit ng pag- 
aalis ng mana sa kababaihang tagapag- 
mana ay nararamdaman na ngayon. Ito ay 
isang kasuklam-suklam na di-makatarungan 
at isang paghihimagsik sa mga mahahalaga 
at maliwanag na batas sa Qur 'an. 

Bukod pa sa ugnayang pampamilya, ang 
tao ay nagkakaroon ng ugnayan sa mga 
kaibigan, kapitbahay, sambayanan at sa 
mga nakakahalubilo sa araw-araw na 
buhay. 

Ipinag-uutos ng Islam na ang ugnayan sa 
mga nabanggit ay nababatay sa katapatan, 
katarungan, at magandang asal. Sa mada- 
ling salita, nararapat niyang pakitunguhan 
ang iba katulad ng nais niyang paki- 
tunguhan siya. Nararapat na ilayo sa kanila 
ang anumang kanyang masamang asal 
katulad ng pagnanais niyang ilayo sa kanya 
ang kanilang masamang asal tungo sa 
pagkakaisa sa mabubuting gawa at pinong 
pag-uugali. 

Tunay na mayroong dapat manguna tungkol sa 
ugnayan ng tao sa iba. Ang pinakamalapit sa 
kanya ay kamag-anakan, kasunod nito ay mga 
kapitbahay. Nabanggit sa mga di-mapag- 
alinlangang mga Hadith (mga winika ng Propeta) 
na si Anghel Jibrel (Gabriel) ay laging itina- 
tagubilin sa Propeta (saws) na panatilihin ang 

kabaitan sa kapitbahay hanggang sa naisip niya na 
si Jibrel ay nais bahaginan ng mana ang 
kapitbahay. Ipinakikita lamang nito ang kaha- 
lagahan ng karapatan ng kapitbahay kahit siya ay 
di-Muslim, katulad ng pagdalaw ng Propeta 
(saws) sa kanyang kapitbahay na isang Hudyo. 

Mayroonpang ibang tungkulin ang mga Muslim; 
magbigay ng pagkain at damit sa mga Muslim 
na mahihirap, tulungan ang mga may kapansanan, 
at aliwin ang nasa kapighatian, dalawin ang may 
sakit, tulungan ang mga naghihikahos, at turuan 
ang mga naliligaw. Ang Propeta (saws) ay 
nagsabi: "Ang Muslim ay kapatid ng kapwa 
Muslim. Hindi niya ito inaapi ni pinababayaan" . 
Ang Allah ay nagsabi: 

"At magtulungan sa isa't isa sa kabutihan at 
pagka-makadiyos, subali 7 huwag magtulungan sa 
isa 7 isa sa kamalian at pagsuway. " (Qur 'an 5:2) 

"Katotohanan, ang mga nananampalataya ay 
magkakapatid " (Qur 'an - 49:10) 



71 



Marami pang ibang uri ng ugnayan ng Muslim sa 
iba; kagaya ng mga tinuran sa mga Salita ng 
Allah: 



"At kung sinuman sa mga sumasamba sa diyus- 
diyusan ang humingi ng iyong proteksyon, magka- 
gqyo'y ibigay sa kanya ang proteksyon upang 
marinig niya ang mga Salita ng Allah (Ang 
Qur'an), at ihatid siya sa kanyang ligtas na 
pook." (Qur'an9:6) 



Ngayon nam an ay tutungo tayo sa pandaigdigang 
ugnayan na kinabibilangan ng Muslim sa buong 
mundo. Nagtayo ang Islam ng mga batas at 
panuntunan upang magtulungan ang mga Muslim sa 
isa't isa tungo sa kabutihan at pagkamakadiyos, upang 
bigyan ang kanilang sarili ng isang paligid na kung 
saan pinangangalagaan ang kanilang buhay at dangal 
ayon sa sumusunod na panuntunan; 

1. Ipinagbabawal ng Islam ang walang humpay na 
paghahalubilo ng di-magkapamilya, lalaki at 
babae, upang pigilin ang malaswang pagkilos at 
pangalagaan ang dangal ng Muslim. Ipinag-uutos 
ng Allah sa Kanyang mga alipin na iwasan ang 

hindi dapat tingnan (halimbawa pagtingin ng 
lalaki sa estrangherong babae, sapagka't ang 
pagtingin sa mata ng isa't isa ay siyang unang 
hakbang sa pagkakaroon ng ugnayan. Ang Allah 
ay nagsabi: 

"At sabihan ang mga nananampalataya na ibaba 
ang kanilang paningin at pangalagaan ang 
kanilang pribadong bahagi (sa pangangaiunya). 
Ito ay higit na dalisay para sa kanila. " 
(Qur 'an 24:30) 

Nagbigay ang Allah ng mga tungkulin sa mga 
kababaihan na mahirap gawin ng kalalakihan at 
nagbigay naman tig tungkulin sa kalalakihan na 
mahirap gawin ng kababaihan. Ipinag-uutos Niya 
Osa kababaihan na manatili sa bahay upang 
panatilihin ang katiwasayan at kaginhawaan nito. 
Ginawa ng Allah ang ginang bilang pananamit ng 
kanyang asawa, at isang tahanan ng pagpapa- 
hinga. Sa kabilang dako naman, ang lalaki ay 
nagtatrabaho sa labas ng bahay para sa 
ikabubuhay ng pamilya, at kapag umuwi sa 
bahay, kailangan niya ang pahinga at 
kaginhawaan na matatagpuang nakahanda sa 

kanyang asawa na nasa bahay na naghahanda ng 
pagkain at matamang nag-aayos ng bahay. 

Kabaligtaran nito, ang ginang na nagtatrabaho sa 
tindahan , karenderia, pabrika o anumang trabaho 
ay babalik sa bahay pagkatapos ng maghapon 
katulad ng kanyang asawang pagod na pagod at 
wala nang kakayahan pang tanungin ang panga- 
ngailangan ng asawa. 

2. Ipinagbabawal ng Islam sa kababaihang magpa- 
ganda ng sarili at ipakita ang kagandahan sa 
madia. Ang ganitong gawain ay nagdudulot ng 
pinsala sa kalalakihan sa pamamagitan ng 
kanilang pagnanasa, at inaakit sila sa paggawa ng 
malaswa. Ang ganitong pagbabawal ay inili- 
ligtas ang kababaihan laban sa anumang mang- 
yayari dahil sa bunga ng ganitong pagkilos. 
Bawa't isa, lalaki o babae, ay inuutusang mag- 
suot ng damit na hindi nakapagbibigay pukaw sa 
damdamin ng bawa't isa. 

3. Kinasusuklaman ng Islam ang pagkanta at pag- 
aliw na musika sapagka't pinabababa nito ang 
moral ng tao, at ginigising nito ang maka- 

mundong pagnanasa, sinasayang ang kanilang 
panahon at salapi, at nagbibigay pinsala sa 
kanilang kalusugan. 

4. Bilang isang paraan upang mapanatili ang 
pagkakaisa at pagkakasundo ng mga Muslim 
inuutusan sila ng Allah na iwasan ang hidwaan 
sa isa't isa, at ang lahat ng di- pagkakaunawaan. 
Kung mayroon man silang hidwaan, dapat 
nilang isangguni ito sa Aklat ng Allah at sa 
Sunnah ng Kanyang Sugo (saws) at ipagtiwala 
ang kanilang pamumuhay sa Allah. Inuutusan 
din ang mga Muslim na magtulungan sa isa't isa 
upang makamit ang tagumpay at magandang 
pakikitungo. Dapat nilang sundin ang kanilang 
mga pinuno at kasuklaman ang mga gumagawa 
ng kaguluhan at hidwaan sa sambayanan, kung 
hindi'y ang kanilang kakayahan ay mauudlot, at 
malalantad ang kanilang sarili sa mga kaaway 
habang nagkakagulo sa isa't isa. 

5. Pinahihintulutan ang mga Muslim na mag-aral ng 
agham at ibang sining pantao; at matuto ng mga 
nakabubuting pamamaraan kahit gating sa mga 
di-Muslim. Magkagayunman, sila ay pinagbaba- 

walang gumaya sa mga pamamaraan ng buhay ng 
mga di-nananampalataya. Tanging ang bansang 
inaamin ang pagkatalo at kahihiyan ang 
nagsisikap gumaya sa mga bansang kanyang 
pinaniniwalaang nakahihigit sa kanya. Ang 
ganitong paggaya ay nagpapakita ng mababang 
uri ng pagka-alipin. Ang pagkawala ng dangal 
ang siyang bunga ng paggaya. Dahil dito, ang 
Propeta (saws) ay labis na ipinagbabawal ang 
paggaya sa banyagang bansa o isagawa ang 
kanilang pamamaraan ng buhay. Ang kapang- 
yarihan ng isang bansang Muslim ay hindi 
nakasalalay sa pamamaraan ng pananamit at 
istilo ng pamumuhay ng ibang bansa, bagkus ito 
ay nakasalalay sa pananampalataya sa kaisahan 
ng Allah, at pagsunod sa Aklat ng Allah, at sa 
Sunnah ng Kanyang Sugo (saws). Ang 
kapangyarihan ng bansa ay nakasalalay din sa 
yamang karunungan at kaayusan. Magkagayun, 
sinumang nagnanais ng kapangyarihan at 
kaganapan ay dapat iwasang gumaya sa mga di- 
nananampalatayang bansa. 

Ipinagbabawal din sa Muslim ang di-kanais-nais 
na pakikitungo sa mga di-Muslim dahil lamang 



76 



sa kanilang pananampalataya. Maging ang pang- 
aabuso sa mga diyos-diyusan ng mga di- 
nananampalataya o insultuhin ang kanilang 
samahan ay ipinagbabawal din sa Muslim. Sa 
ganito'y wala silang magiging dahilan upang 
lapastanganin ang Allah. Ipinagbabawal din sa 
mga Muslim ang pagsisimula ng alitan sa mga 
di-Muslim. Bagkus, nararapat na anyayahan sila 
sa Islam hangga't ang mga di-nananampalataya 
ay nagnanais ng pagkakasundo at kapayapaan sa 
mga Muslim. Nararapat na bigyan sila ng 
pagkakataong malaman angrelihiyon ng Allah. 



Ang ating pag-uugaling Islamiko ay nagtuturo na 
dapat nating anyayahan ang mga di-Muslim sa 
itinakdang relihiyon ng Allah. Ang Muslim ay 
nararapat na magsumikap na mabilang sa mga 
mahusay na halimbawa upang pamarisan. Dapat 
ipakita ng Muslim sa mga di-nananampalataya ang 
pinong pag-aasal Islamiko. Salungat sa aral ng Islam 
ang pakitunguhan nang magaspang ang iba sapagka't 
ang Muslim ay dapat na maging huwaran ng 
mabuting pag-uugali upang mangganyak ang iba sa 
Islam. Karagdagan nito, inuutusan ang mga Muslim 
na magbigay pangangalaga sa mga humihingi nito 

maging ito ay mula sa mga di-nananampalataya. 
Ang Allah ay nagsabi: 

"At kung sinuman sa mga sumasamba sa mga diyos- 
diyusan ang humingi ng proteksiyon, magkagayo'y 
ibigay sa kanya ang proteksiyon, upang marinig niya 
ang mga Salita ng Allah (ang Qur 'an), at ihatid siya 
sa kanyang ligtas na pook " (Qur 'an 9:6) 

Ganito inuutusan ng Allah ang mga Muslim na 
magbigay pangangalaga sa isang di-nananampalataya 
na humihingi nito, at anyayahan siya sa katotohanan 
bago siya ihatid sa ligtas na pook. 

Ang Karapatan ng Ibang Nilikha 

Itinangi ng Allah ang tao sa maraming nilikha Niya. 
Pinahihintulutan Niyang gamitin ng tao ang ibang 
nilikha matapos silang ipailalim sa kanya. Ito ang 
bahagi ng likas na karapatan ng tao bilang 
pinakamahusay na nilikha sa balat ng lupa. Bilang 
kapalit, inatasan ng Allah ang tao ng mga takdang 
tungkulin hinggil sa ibang mga nilikha. Sa mga 
obligasyong ito, ang tao ay hindi dapat abusuhin, 
saktan o ilagay sa panganib ang ibang nilikha nang 

hindi naman kinakailangan hangga't wala na talagang 
pagpipilian. Nararapat na piliin ng tao ang 
pinakamahusay na paraan sa paggamit ng mga 
nilikhang ito, at masiyahan sa kanila sa mga 
pinakamahusay na paraan. 

Maraming mga batas ng Shari 'ah hinggil sa paksang 
ito. Pinahihintulutan lamang ang tao na pumatay ng 
hayop para sa pagkain, o upang pangalagaan ang 
sarili sa kanilang panganib. Mayroong isang mahigpit 
na babala sa pagkitil ng hayop nang walang katuturan 
o para sa paglalaro lamang. Tungkol naman sa mga 
hayop na pinapatay upang gamiting pagkain, may 
mga itinakdang pamamaraan sa pagkatay sa kanila. 
Ito ang pinakamahusay na paraan upang magamit ang 
kanilang karne sa pagkain. Anumang paraan maliban 
sa pamamaraang Islamiko kahit ito ay kaiga-igaya sa 
paningin ng tao ay babawasan lamang ang biyaya ng 
karne ng hayop; at kung ito ay hindi kaiga-igaya, 
magbibigay lamang ng pasakit sa hayop. Hindi 
itinatagubilin ng Islam ang alinmang paraang 
pagkatay sa hayop na hindi naaayon sa itinuturo nito. 

Ang malupit na pagpatay sa hayop ay labis na 
ipinagbabawal sa Islam. Ang pagkitil ng mapanganib 

at makamandag na hayop ay pinahihintulutan lamang 
sapagka't ang buhay ng tao ay higit na mahalaga 
kaysa sa buhay ng hayop. Magkagayunpaman, 
ipinagbabawal ng Islam na ilagay ang mga hayop na 
ito sa pagpapahirap. Sa Islam, ipinagbabawal din ang 
pabayaang gutom ang hayop na ginagamit sa pag- 
aararo at paghakot. Gayundin ang pagbibigay ng 
labis na pasanin o paghagupit sa kanila. Gayundin 
ang pagsilo sa ibon nang walang mahusay na 
dahilan. Hindi pinahihintulutan sa Islam ang pagputol 
o pagwasak ng puno nang walang katuturan, 
gayundin ang pananakit ng hayop. Maaari nating 
anihin ang mga prutas ng mga puno o ang kanilang 
bulaklak subali't huwag silang patayin o bunutin na 
hindi naman kinakailangan. Ang pag-aksaya ng tubig 
o ng anumang bagay ay hindi pinahihintulutan sa 
Islam. 

Ang Walang-Hanggang Pandaigdigang Shari'ah 

Ang mga nabanggit ay buod lamang ng mga batas at 
mga panuntunan ng dalisay na Shari'ah na kung 
saan ang Propeta Muhammad (saws) ay isinugo sa 
sangkatauhan. 

Tanging ang tamang paniniwala at gawain ang 
nagsisilbing panuri sa pagkilala ng tao sa isa't isa sa 
Islam. Sa katunayan, ang mga batas na gawang-tao at 
ng mga relihiyong nagbibigay pagtatangi sa tao batay 
sa lahi, bansa, kulay at yaman ay hindi akmang 
maging pandaigdigang relihiyon, sapagka't ang 
gayong relihiyon ay sadyang imposible sa isang 
nakakababang lahi na pangibabawan ng nakakataas 
na lahi. Ang pamumuno sa ganitong kaayusan ay 
maaari lam ang gawin ng isang partikular na bansa. 
Sa gitna ng ganitong kalagayan, ipinakikilala ng 
Islam ang pandaigdigang SharVah na bukas sa 
sinumang pinanghahawakan ang paniniwala nito; 
halimbawa ang Pagpapahayag ng Pananampalataya 
(La Illaha IllMaah wa Muhammadan Rasullullaah) 
na nangangahulugang walang tunay diyos na dapat 
sambahin maliban sa Allah, at si Muhammad ay 
Sugo ng Allah, at tamasahin bilang bunga ng 
pagtanggap, ang mga karapatang tinatamasa ng lahat 
ng Muslim. Ang Shan ah ay hindi nagbibigay 
pagtatangi ayon sa lahi, wika, bansa, kulay o yaman. 

Bukod pa rito, ang SharVah (Batas ng Islam) ay 
walang hangganan. Ang mga batas nito ay hindi 
batay sa iisang bansa o partikular na panahon. 

Bagkus, ito ay itinakda upang tupdin ang panga- 
ngailangan ng tao sa lahat ng panahon at pook, 
sapagka't ang gumawa nito ay Siyang lumikha ng 
tao. Batid Niya kung ano ang angkop sa kalikasan ng 
tao na mananatiling mahusay sa lahat ng panahon at 
saan mang pook. Ang aming panghuling panalangin: 

"Al Hamdulillahi Rabil-Alameen" 
(Lahat ng papuri ay sa Rubb ng mga daigdig) 

Pawnawa 



Ang orihinal na aklat na ito ay isinulat ni Shiekh 
Hamoud M. Al-Lahim sa wikang Arabik. Ito ay 
isinalin sa wikang Ingles ni Dr. Mahmoud Ridha 
Murad. 

Ang pagkakasalin nito sa wikang Tagalog ay batay sa 
wikang Ingles. 

Para sa karagdagang impormasyon tungkol sa Islam , 
mangyaring magsadya o tumawag o sumulat sa: 

ISCAG - Philippines 
(Islamic Studies, Call and Guidance of the Philippines) 
Congressional Road, Salitran II, Dasmarinas, Cavite. 
Tel. 0063-46-416-3371 Fax 0063-46- 416-3629 

